title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων 2011 της Τσεχικής Δημοκρατίας και την έκδοση γνώμης του Συμβουλίου σχετικά με το επικυρωμένο πρόγραμμα σύγκλισης της Τσεχικής Δημοκρατίας, 2011-2014

text:
               19.7.2011

               EL

               Επίσημη Εφημερίδα της Ευρωπαϊκής Ένωσης

               C 212/5

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων 2011 της Τσεχικής Δημοκρατίας και την έκδοση γνώμης του Συμβουλίου σχετικά με το επικυρωμένο πρόγραμμα σύγκλισης της Τσεχικής Δημοκρατίας, 2011-2014
   2011/C 212/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1) και ιδίως το άρθρο 9 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Αφού ζήτησε τη γνώμη της Οικονομικής και Δημοσιονομικής Επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για την εφαρμογή της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λάβουν υπόψη τις ολοκληρωμένες κατευθυντήριες γραμμές στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011, η Επιτροπή εξέδωσε την πρώτη Ετήσια Επισκόπηση της Ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να ενσωματώσουν αυτές τις προτεραιότητες σε συγκεκριμένα μέτρα που θα ενταχθούν στα εθνικά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 29 Απριλίου 2011, η Τσεχική Δημοκρατία υπέβαλε το εθνικό της πρόγραμμα μεταρρυθμίσεων 2011 και στις 5 Μαΐου 2011 το επικαιροποιημένο πρόγραμμα σύγκλισης που καλύπτει την περίοδο 2010-2014. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (6)

               Η παγκόσμια χρηματοπιστωτική κρίση, η οποία έγινε ιδιαίτερα αισθητή λόγω του σημαντικού βαθμού απελευθέρωσης του εμπορίου που χαρακτηρίζει την τσεχική οικονομία, κατέφερε βαρύ πλήγμα στην Τσεχική Δημοκρατία όσον αφορά την αύξηση του ΑΕΠ και την ανεργία. Το πραγματικό ΑΕΠ μειώθηκε κατά 4,1 % το 2009 λόγω της μείωσης των εξαγωγών και των εγχώριων επενδύσεων. Η ανεργία αυξήθηκε σημαντικά, από 4,4 % το 2008 σε 7,3 % το 2010, ενώ το ποσοστό απασχόλησης υποχώρησε κατά 2 εκατοστιαίες μονάδες μεταξύ 2008 και 2010. Εντούτοις, ο σημαντικός βαθμός έκθεσης στο διεθνές εμπόριο και η ταχεία ανάκαμψη των σημαντικότερων εμπορικών εταίρων της Τσεχικής Δημοκρατίας συνέβαλαν επίσης σε σχετικά ταχεία ανάκαμψη του πραγματικού ποσοστού αύξησης του ΑΕΠ σε 2,3 % το 2010 και θα εξακολουθήσουν να στηρίζουν μια μέτρια ανάκαμψη.

               (7)

               Βασιζόμενο στην αξιολόγηση του επικαιροποιημένου προγράμματος σύγκλισης σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι οι μακροοικονομικές παραδοχές στις οποίες βασίζεται το πρόγραμμα σύγκλισης είναι εύλογες κατά τα πρώτα δύο έτη του προγράμματος και ευνοϊκές στη συνέχεια, όταν αξιολογούνται με βάση τις μεσοπρόθεσμες προβλέψεις της Επιτροπής για τη δυνητική παραγωγή σύμφωνα με την κοινά συμπεφωνημένη μεθοδολογία. Οι προβλέψεις για την ανάπτυξη το 2012 στις οποίες βασίζεται το πρόγραμμα σύγκλισης είναι χαμηλότερες σε σχέση με τις προβλέψεις που εξέδωσαν οι υπηρεσίες της Επιτροπής την άνοιξη του 2011, κυρίως λόγω περαιτέρω διαρκούς μείωσης των πραγματικών δημοσίων καταναλωτικών δαπανών, η οποία δεν συνυπολογίσθηκε στην πρόγνωση των υπηρεσιών της Επιτροπής βάσει σεναρίου αμετάβλητης πολιτικής για το 2012. Το πρόγραμμα σύγκλισης προβλέπει μείωση του ελλείμματος γενικής κυβέρνησης σε ποσοστό κάτω του 3 % του ΑΕΠ το 2013 και στη συνέχεια στο 1,9 % του ΑΕΠ το 2014. Η προγραμματιζόμενη πολιτική εξυγίανσης βασίζεται κυρίως σε περικοπές δαπανών. Τα μέτρα που έχουν προταθεί είναι γενικώς επαρκή για την επίτευξη του στόχου έως το 2013, όπως συνέστησε το Συμβούλιο, μολονότι εμφιλοχωρούν κίνδυνοι όσον αφορά το πραγματικό δημοσιονομικό αποτέλεσμα των μέτρων που εκτίθενται στο πρόγραμμα σύγκλισης. Πέραν τούτου, η επίτευξη των στόχων για τα τελευταία έτη του προγράμματος σύγκλισης φαίνεται ότι βασίζεται σε ευνοϊκές κυκλικές συνθήκες και σε περαιτέρω βελτιώσεις της αποτελεσματικότητας στη δημόσια διοίκηση, παράγοντες που ενδέχεται να επιτυγχάνονται όλο και πιο δύσκολα στο μέλλον. Η επίτευξη του μεσοπρόθεσμου δημοσιονομικού στόχου προβλέπεται ότι θα υπερβεί τον χρονικό ορίζοντα του προγράμματος σύγκλισης. Η μέση ετήσια δημοσιονομική προσπάθεια κατά την περίοδο 2010-2013 είναι ελάχιστα κατώτερη του 1% του ΑΕΠ, ποσοστό που συνέστησε το Συμβούλιο στο πλαίσιο της διαδικασίας υπερβολικού ελλείμματος της 2ας Δεκεμβρίου 2009.

               (8)

               Το πρόγραμμα σύγκλισης έθεσε ως σαφή στόχο την υποχώρηση του δημοσιονομικού ελλείμματος σε ποσοστό κάτω του 3 % του ΑΕΠ έως το 2013. Το ζητούμενο είναι να εξασφαλισθεί ότι τα μέτρα στα οποία στηρίζονται οι προσπάθειες για τη μείωση του ελλείμματος το 2011-2013, καθώς και τα επόμενα έτη, αφενός δεν θα υποσκάπτουν τη μακροπρόθεσμη ανάπτυξη, ιδίως δε διασφαλίζοντας τις δαπάνες για την παιδεία και για τη δημόσια Ε&Α, και αφετέρου θα παρέχουν επαρκή περιθώρια για αυξήσεις των δαπανών που καθίστανται αναγκαίες λόγω των δημογραφικών εξελίξεων.

               (9)

               Η στρατηγική δημοσιονομικής εξυγίανσης περιλαμβάνει μέτρα που επηρεάζουν τα έσοδα από τον ΦΠΑ: έχει προγραμματιστεί η αύξηση του χαμηλότερου συντελεστή ΦΠΑ το 2012 και το 2013, ενώ ο υψηλότερος συντελεστής πρόκειται να μειωθεί το 2013. Η κυβέρνηση προτίθεται επίσης να αυξήσει από το 2013 τον αριθμό των εταιρειών που υπόκεινται σε ΦΠΑ. Σύμφωνα με το πρόγραμμα σύγκλισης, οι αλλαγές αυτές αναμένεται ότι θα έχουν ως αποτέλεσμα αύξηση των φορολογικών εσόδων κατά 0,7 % του ΑΕΠ το 2012 και κατά επιπλέον 0,1 % του ΑΕΠ το 2013. Πέραν τούτου, φαίνεται ότι υπάρχουν περαιτέρω περιθώρια αύξησης των εσόδων από έμμεσους φόρους, τα οποία ανήλθαν στο 11,8 % του ΑΕΠ το 2010, έναντι μέσου όρου 13,4 % στην ΕΕ, ώστε να ελαφρυνθεί ενδεχομένως η φορολόγηση της εργασίας. Η προβλεπόμενη φορολογική μεταρρύθμιση θα εστιαστεί μερικώς σε αυτό το ζήτημα. Επιπλέον, η διαφορά μεταξύ των πραγματικών εσόδων από τον ΦΠΑ και της θεωρητικής υποχρέωσης απόδοσης ΦΠΑ εκτιμάται ότι υπερβαίνει σημαντικά τον μέσο όρο της ΕΕ, γεγονός που καταδεικνύει την ανάγκη λήψης μέτρων για τη βελτίωση της φορολογικής συμμόρφωσης. Προς τον σκοπό αυτό, η Τσεχική Δημοκρατία έχει εισαγάγει νέα μέτρα το 2011, που αποσκοπούν στην αντιμετώπιση της απάτης όσον αφορά τον ΦΠΑ και στη μείωση της φοροδιαφυγής.

               (10)

               Δεδομένου ότι ο δημοσιονομικός αντίκτυπος της γήρανσης του πληθυσμού προβλέπεται ότι θα υπερβεί κατά πολύ τον μέσο όρο της ΕΕ, η μεταρρύθμιση του συνταξιοδοτικού συστήματος αποτελεί σημαντικό ζήτημα. Η κυβέρνηση υπέβαλε δύο δέσμες προτάσεων. Η πρώτη δέσμη αναμένεται ότι θα λάβει την έγκριση του κοινοβουλίου έως τον Σεπτέμβριο του 2011 και αφορά τον διανεμητικό πυλώνα του δημοσίου συστήματος συντάξεων, ο οποίος από το 2009 εμφανίζει έλλειμμα. Προβλέπει, μεταξύ άλλων μέτρων, αύξηση του ορίου συνταξιοδότησης, το οποίο έως το 2041 θα ενοποιηθεί στο 66ο έτος και 8 μήνες για άνδρες και γυναίκες που γεννήθηκαν το 1975. Για κάθε περαιτέρω ηλικιακή ομάδα, το έτος συνταξιοδότησης θα αυξάνεται κατά 2 επιπλέον μήνες, χωρίς προκαθορισμένο όριο. Αυτή η δέσμη παραμετρικών μεταρρυθμίσεων θα πρέπει να συμβάλει στην αντιμετώπιση του προβλήματος της δημοσιονομικής βιωσιμότητας· εντούτοις, ενδέχεται να μην είναι αρκετή για την αντιμετώπιση όλων των προκλήσεων που δημιουργούν οι δημογραφικές πιέσεις. Η δεύτερη δέσμη μέτρων, η οποία δεν έχει ακόμα εγκριθεί από την κυβέρνηση, θεωρείται ότι θα συνίσταται στη θέσπιση εθελούσιου δεύτερου ιδιωτικού πυλώνα το 2013, με σκοπό την αύξηση της διαφοροποίησης των εισοδημάτων των συνταξιούχων και την υποστήριξη της επάρκειάς τους στο μέλλον μέσω της προώθησης της ανάπτυξης των ιδιωτικών αποταμιεύσεων. Ωστόσο, η προτεινόμενη μορφή του πυλώνα ελάχιστα κίνητρα προσφέρει για ένταξη σε αυτό το καθεστώς, ενδέχεται μάλιστα να αυξήσει τελικά τις μακροπρόθεσμες πιέσεις που υπογραμμίστηκαν ανωτέρω. Οι επιχειρησιακές δαπάνες αυτών των συνταξιοδοτικών ταμείων πρέπει επίσης να αναλυθούν ενδελεχώς και να περιοριστούν στον μέγιστο βαθμό προκειμένου να εξασφαλιστεί η αποτελεσματικότητα του συστήματος.

               (11)

               Η αγορά εργασίας θεωρείται μετρίως ευέλικτη και δεν υπάρχουν ενδείξεις ότι εμφάνιζε σημαντικές δυσλειτουργίες πριν επέλθει η παγκόσμια δημοσιονομική κρίση. Παρ' όλα αυτά, ορισμένες διαρθρωτικές αδυναμίες είναι προφανείς. Μια σημαντική πρόκληση αφορά τις σοβαρές δυσκολίες που αντιμετωπίζουν γυναίκες με παιδιά όσον αφορά την επανένταξή τους στην αγορά εργασίας μετά την άδεια μητρότητας. Το ζήτημα αυτό είναι σημαντικό επίσης και λόγω των ευρύτερων επιπτώσεών του στην οικονομία: επιμήκυνση των περιόδων χωρίς εργασία, αύξηση της διαφοράς μεταξύ των φύλων όσον αφορά την απασχόληση και οι μεγαλύτερες διαφορές αμοιβών μεταξύ γυναικών και ανδρών. Η ταχεία επιστροφή στην εργασία παραμένει δύσκολη παρά την προσπάθεια της κυβέρνησης να δώσει στους γονείς μεγαλύτερες δυνατότητες επιλογής όσον αφορά τον καθορισμό της διάρκειας της γονικής άδειας. Το πρόβλημα μπορεί να οφείλεται εν μέρει στην ελάχιστη προθυμία των επιχειρήσεων να προσφέρουν συμβάσεις μερικής απασχόλησης, των οποίων κάνουν συχνά χρήση oι εργαζόμενοι με μικρά παιδιά στα υπόλοιπα κράτη μέλη, και εν μέρει στην περιορισμένη διαθεσιμότητα οικονομικά προσιτών υποδομών φροντίδας των παιδιών. Το εθνικό πρόγραμμα μεταρρυθμίσεων επισημαίνει έναν αριθμό συγκεκριμένων μέτρων για την αύξηση της διαθεσιμότητας φροντίδας των παιδιών, συμπεριλαμβανομένης αυτής για παιδιά κάτω των τριών ετών.

               (12)

               Παρ' όλο που το συνολικό ποσοστό ανεργίας παραμένει σταθερά κάτω του μέσου όρου της ΕΕ, όπως και η μακροχρόνια ανεργία, η τελευταία έχει αυξηθεί ως αποτέλεσμα της κρίσης, ιδίως μεταξύ των ατόμων από 20 έως 29 ετών. Τα άτομα με χαμηλό μορφωτικό επίπεδο, καθώς και άλλοι χαμηλόμισθοι, αντιμετωπίζουν σημαντικές δυσκολίες στην εξεύρεση εργασίας. Θα πρέπει να αυξηθούν οι δαπάνες για ενεργές πολιτικές για την αγορά εργασίας, καθώς και η συμμετοχή των ενδιαφερομένων σε τακτικά μέτρα ενεργοποίησης, και θα πρέπει να στοχοθετούνται αυτά τα μέτρα με καλύτερο τρόπο.

               (13)

               Τα φαινόμενα αναποτελεσματικότητας στη δημόσια διοίκηση, τα οποία επηρεάζουν αρνητικά το επιχειρηματικό περιβάλλον, θα μπορούσαν να αντιμετωπιστούν με την πλήρη εφαρμογή των υφιστάμενων στρατηγικών. Η κυβέρνηση δρομολόγησε ένα θεματολόγιο για τη «βελτίωση της νομοθεσίας» το 2007 και μια στρατηγική για την πάταξη της διαφθοράς για τα έτη 2011-2012. Οι δύο αυτές πρωτοβουλίες προβλέπουν μέτρα τα οποία είναι σημαντικά αφενός για τη βελτίωση της ποιότητας του τσεχικού νομικού και ρυθμιστικού πλαισίου, το οποίο κατατάσσεται κάτω του μέσου όρου της ΕΕ σύμφωνα με διεθνείς μελέτες, και αφετέρου για την αύξηση της εμπιστοσύνης των επιχειρήσεων. Πρόκληση αποτελεί η σταθεροποίηση της δημόσιας διοίκησης, καθώς οι συνεχείς και εκτεταμένες αναδιοργανώσεις εμποδίζουν την αποτελεσματικότητά της. Προς τον σκοπό αυτό, θα ήταν σημαντική η έγκριση του νόμου περί δημοσίων υπαλλήλων, η οποία επανειλημμένως αναβλήθηκε. Η κυβέρνηση ενέκρινε πρόσφατα μέτρα για την αύξηση της διαφάνειας των δημοσίων προμηθειών. Εντούτοις, χρήζει προσοχής ένα στοιχείο του ρυθμιστικού πλαισίου, δηλαδή ένας συγκεκριμένος τύπος εταιρικών μετοχών που επιτρέπει την απολύτως ανώνυμη μεταβίβαση περιουσιακών στοιχείων,.

               (14)

               Η κρίση αναμένεται ότι θα επηρεάσει αρνητικά τον δυνητικό ρυθμό ανάπτυξης. Η βελτίωση του ανθρώπινου κεφάλαιου είναι σημαντικό, παρά το υψηλό ποσοστό νέων ανθρώπων που εγγράφονται στα πανεπιστήμια, και αντιμετωπίζει δυσκολίες λόγω της ανεπαρκούς ποιότητας της εκπαίδευσης, όπως δείχνει η χαμηλή κατάταξη των τσεχικών ιδρυμάτων τριτοβάθμιας εκπαίδευσης στις διεθνείς μελέτες. Επιπλέον, οι δαπάνες ανά σπουδαστή, σε συγκρίσιμες τιμές, βρίσκονται στο χαμηλότερο τέταρτο των κρατών μελών, είναι μάλιστα ιδιαίτερα χαμηλές όσον αφορά την πρωτοβάθμια εκπαίδευση. Το εθνικό πρόγραμμα μεταρρυθμίσεων προβλέπει μέτρα για όλα τα στάδια της εκπαίδευσης. Εδώ και αρκετά χρόνια προετοιμάζεται μια σύνθετη μεταρρύθμιση της τριτοβάθμιας εκπαίδευσης. Η εξασφάλιση ποιοτικής και αποτελεσματικής τριτοβάθμιας εκπαίδευσης είναι σημαντική για την ανταγωνιστικότητα και την ικανότητα καινοτομίας.

               (15)

               Η Επιτροπή αξιολόγησε το πρόγραμμα σύγκλισης και το εθνικό πρόγραμμα μεταρρυθμίσεων της Τσεχικής Δημοκρατίας. Έλαβε υπόψη όχι μόνον τη συνάφειά τους για διατηρήσιμη δημοσιονομική και κοινωνικοοικονομική πολιτική στην Τσεχική Δημοκρατία, αλλά και τη συμμόρφωσή τους προς τους κανόνες και τις κατευθυντήριες γραμμές της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της ΕΕ μέσω της συμβολής της ΕΕ στις μελλοντικές εθνικές αποφάσεις. Στο πλαίσιο αυτό, η Επιτροπή θεωρεί ότι το κέντρο βάρους πρέπει να παραμείνει στη δημοσιονομική εξυγίανση με παράλληλη προστασία των δαπανών που προωθούν την ανάπτυξη. Η μακροπρόθεσμη βιωσιμότητα των δημόσιων οικονομικών εξαρτάται σε μεγάλο βαθμό από την ικανότητα άμεσης εφαρμογής της αναγκαίας μεταρρύθμισης του συνταξιοδοτικού συστήματος. Η αύξηση του ποσοστού συμμετοχής, ιδίως γυναικών, στην αγορά εργασίας, και των ευκαιριών απασχόλησης για τους μακροχρόνια ανέργους, είναι αποφασιστικής σημασίας. Καθοριστική προϋπόθεση για την ανταγωνιστικότητα είναι η λήψη περαιτέρω μέτρων για τη βελτίωση της ποιότητας των δημοσίων υπηρεσιών και του ρυθμιστικού πλαισίου, καθώς και της τριτοβάθμιας εκπαίδευσης.

               (16)

               Βάσει της αξιολόγησης αυτής και λαμβάνοντας υπόψη τη σύσταση του Συμβουλίου δυνάμει του άρθρου 126 παράγραφος 7 της Συνθήκης για την λειτουργία της Ευρωπαϊκής Ένωσης της 2ας Δεκεμβρίου 2010, το Συμβούλιο εξέτασε την επικαιροποίηση για το 2011 του προγράμματος σύγκλισης της Τσεχικής Δημοκρατίας και η γνώμη του (3) εκφράζεται ιδίως στις συστάσεις (1) και (2) κατωτέρω. Λαμβάνοντας υπόψη τα συμπεράσματα του Ευρωπαϊκού Συμβουλίου της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Τσεχικής Δημοκρατίας,

         ΣΥΝΙΣΤΑ να αναλάβει η Τσεχική Δημοκρατία δράση κατά την περίοδο 2011-2012 σύμφωνα με τα ακόλουθα σημεία:

               1.

               Να υλοποιήσει την προγραμματισμένη εξυγίανση το 2011 και να λάβει αντισταθμιστικά μέτρα μόνιμου χαρακτήρα όπου είναι αναγκαίο σε περίπτωση υστέρησης εσόδων ή υπερβάσεως δαπανών. Να θεσπίσει φορολογικά μέτρα όπως προβλέπεται στο πρόγραμμα σύγκλισης για το 2012 και να υποστηρίξει τον στόχο για το 2013 με περισσότερο συγκεκριμένα μέτρα· υπό αυτήν την προϋπόθεση, να αποφύγει τις περικοπές δαπανών σε τομείς που προωθούν την ανάπτυξη. Να βελτιώσει την αποτελεσματικότητα των δημόσιων επενδύσεων και να συνεχίσει τις προσπάθειες για την εκμετάλλευση των διαθέσιμων περιθωρίων για αυξήσεις των έμμεσων φορολογικών εσόδων, ώστε να ελαττωθούν οι φόροι από την εργασία, να βελτιώσει τη φορολογική συμμόρφωση και να περιορίσει τη φοροδιαφυγή. Να εξασφαλίσει δημοσιονομική προσπάθεια για την περίοδο 2010-2013 σε ποσοστό 1 % κατά μέσο όρο του ΑΕΠ, σύμφωνα με τις συστάσεις του Συμβουλίου για τη διόρθωση του υπερβολικού ελλείμματος, πράγμα που θα επιτρέψει την εκπλήρωση των στόχων της διαδικασίας αυτής με επαρκές περιθώριο το 2013.

               2.

               Να εφαρμόσει την προγραμματισμένη μεταρρύθμιση του συνταξιοδοτικού συστήματος προκειμένου να βελτιώσει τη μακροπρόθεσμη βιωσιμότητα των δημόσιων οικονομικών και να εξασφαλίσει τη μελλοντική επάρκεια των συντάξεων. Οι περαιτέρω προσπάθειες θα πρέπει να εστιάζονται στην πραγματοποίηση περαιτέρω αλλαγών στον δημόσιο πυλώνα, προκειμένου να διασφαλιστεί ότι το σύστημα δεν αποτελεί πηγή δημοσιονομικών ανισοτήτων στο μέλλον, και στην ανάπτυξη της ιδιωτικής αποταμίευσης. Με σκοπό την αύξηση της πραγματικής ηλικίας συνταξιοδότησης, θα μπορούσαν να εξεταστούν μέτρα όπως η σύνδεση της νόμιμης ηλικίας συνταξιοδότησης και του προσδοκίμου ζωής. Να διασφαλείσει ότι το προβλεπόμενο κεφαλαιοποιητικό σύστημα εξασφαλίζει ευρεία συμμετοχή και λειτουργεί κατά τρόπο τέτοιον ώστε οι διοικητικές του δαπάνες να είναι διαφανείς και χαμηλές.

               3.

               Να ενισχυθεί η συμμετοχή στην αγορά εργασίας με τη μείωση των φραγμών που αντιμετωπίζουν γονείς με μικρά παιδιά προκειμένου να επιστρέψουν στην αγορά εργασίας, μέσω της αύξησης της διαθεσιμότητας και της πρόσβασης σε οικονομικά προσιτές υποδομές φροντίδας των παιδιών. Να αυξηθεί η ελκυστικότητα και η διαθεσιμότητα περισσότερο ευέλικτων μορφών εργασιακών ρυθμίσεων, όπως των θέσεων απασχόλησης μερικού χρόνου.

               4.

               Να βελτιωθεί η επίδοση της δημόσιας υπηρεσίας απασχόλησης, ώστε να αυξηθεί η ποιότητα και η αποτελεσματικότητα της κατάρτισης, η συνδρομή που προσφέρεται κατά την αναζήτηση εργασίας και των εξατομικευμένων υπηρεσιών, κατά τρόπο που να συνδέεται η χρηματοδότηση των προγραμμάτων με την επίτευξη αποτελεσμάτων. Σε συνεργασία με τους ενδιαφερόμενους φορείς, να παρατείνει προγράμματα κατάρτισης ειδικά σχεδιασμένα για μεγαλύτερους σε ηλικία εργαζομένους, νέους, εργαζομένους με χαμηλή ειδίκευση και άλλες ευπαθείς ομάδες.

               5.

               Να ληφθούν τα αναγκαία μέτρα για τη βελτίωση της ποιότητας των δημοσίων υπηρεσιών σε τομείς καθοριστικούς για το επιχειρηματικό περιβάλλον. Στο πλαίσιο αυτό, να επιταχυνθεί η εφαρμογή της στρατηγικής για την πάταξη της διαφθοράς, σύμφωνα με τους στόχους που έχουν καθοριστεί, να εγκριθεί ο νόμος περί δημοσίων υπαλλήλων, ώστε να προωθηθεί η σταθερότητα και αποτελεσματικότητα της δημόσιας διοίκησης, και να ληφθούν μέτρα ώστε να αντιμετωπιστεί το ζήτημα της ανωνυμίας των μετόχων.

               6.

               Να δημιουργηθεί ένα διαφανές σύστημα αξιολόγησης της ποιότητας των ακαδημαϊκών ιδρυμάτων και να συνδεθεί αυτό με τη χρηματοδότησή τους, ώστε να βελτιωθούν οι επιδόσεις της τριτοβάθμιας εκπαίδευσης.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Προβλέπεται στο άρθρο 9 παράγραφος 3 του κανονισμού (ΕΚ) αριθ. 1466/97.


				|

		52012DC0310

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Ισπανίας για το 2012 και την έκδοση γνώμης του Συμβουλίου σχετικά με το πρόγραμμα σταθερότητας της Ισπανίας για την περίοδο 2012-2015 /* COM/2012/0310 final - 2012/ () */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Ισπανίας
για το 2012
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
της Ισπανίας
για την περίοδο
2012-2015
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με την
πρόληψη και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τις
συστάσεις της
Ευρωπαϊκής
Επιτροπής[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
«Ευρώπη 2020», μιας
νέας
στρατηγικής
για την
ανάπτυξη και
την απασχόληση,
η οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους
απαιτείται δράση
ώστε να
ενισχυθεί το
δυναμικό
διατηρήσιμης
ανάπτυξης και ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση σχετικά
με τις
κατευθυντήριες
γραμμές των
πολιτικών απασχόλησης
των κρατών
μελών[4],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την
απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Ισπανίας
για το 2011 και
διατύπωσε τη
γνώμη του
σχετικά με το
επικαιροποιημένο
πρόγραμμα
σταθερότητας της
Ισπανίας για
την περίοδο 2011-2014.
(4)       Στις 23
Νοεμβρίου 2011, η
Επιτροπή
ενέκρινε τη
δεύτερη Ετήσια
Επισκόπηση της
Ανάπτυξης,
σηματοδοτώντας
την έναρξη του
δεύτερου
Ευρωπαϊκού
Εξαμήνου εκ των
προτέρων και
ολοκληρωμένου
συντονισμού
πολιτικής, το
οποίο εντάσσεται
στη στρατηγική
«Ευρώπη 2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ)
1176/2011, εξέδωσε την
έκθεση του
μηχανισμού
επαγρύπνησης[5], στην
οποία η
Ισπανία
ονομάζεται ως
ένα από τα κράτη
μέλη τα οποία
θα έπρεπε να
υποβληθούν σε
εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
υιοθέτησε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
τόνωση της
ανάπτυξης. Υπογράμμισε
την ανάγκη να
επιδιωχθεί
διαφοροποιημένη
και ευνοϊκή
για την ανάπτυξη
δημοσιονομική
εξυγίανση, να
αποκατασταθεί
η υπό
κανονικούς
όρους χορήγηση
δανείων προς
την οικονομία,
να
υποστηριχθεί η
ανάπτυξη και η
ανταγωνιστικότητα,
να
καταπολεμηθεί
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ + να
συμπεριλάβουν
και νέες
δεσμεύσεις επικεντρωμένες
σε έναν μικρό
αριθμό ουσιωδών,
έγκαιρων και
μετρήσιμων
μεταρρυθμίσεων
για την
επίτευξη των
στόχων του
Συμφώνου.
(7)       Στις 30
Απριλίου 2012, η
Ισπανία
υπέβαλε το
πρόγραμμα σταθερότητας
για την
περίοδο 2012-2015 και
το εθνικό πρόγραμμα
μεταρρυθμίσεων
για το 2012. Για να
ληφθεί υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτοχρόνως. Η
Επιτροπή
αξιολόγησε
επίσης, σε
εμπεριστατωμένη
επισκόπηση
βάσει του
άρθρου 5 του
κανονισμού (ΕΕ)
αριθ. 1176/2011, κατά
πόσον η
Ισπανία πλήττεται
από
μακροοικονομικές
ανισορροπίες.
Η Επιτροπή,
στην
εμπεριστατωμένη
επισκόπηση[6]
κατέληξε στο
συμπέρασμα ότι
η Ισπανία
αντιμετωπίζει
πολύ σοβαρές
ανισορροπίες,
οι οποίες δεν
είναι μεν
υπερβολικές,
αλλά πρέπει να
αντιμετωπιστούν
επειγόντως.
(8)       Με
βάση την
αξιολόγηση του
προγράμματος
σταθερότητας,
δυνάμει του
άρθρου 5
παράγραφος 1
του κανονισμού
(ΕΚ) αριθ. 1466/97 του
Συμβουλίου, το
Συμβούλιο
θεωρεί ότι το
μακροοικονομικό
σενάριο στο
οποίο
βασίζεται το
πρόγραμμα
είναι σε εν
πολλοίς εύλογο
για το 2012 και αισιόδοξο
για τα επόμενα
έτη. Οι εαρινές
προβλέψεις της
Επιτροπής του 2012
κάνουν λόγο
για αύξηση του ΑΕΠ
-1,8% το 2012 και -0,3% το 2013,
έναντι -1,7% και 0,2%,
αντίστοιχα,
που προβλέπεται
στο πρόγραμμα.
Σε συμμόρφωση
με τη διαδικασία
υπερβολικού
ελλείμματος,
στόχος της
δημοσιονομικής
στρατηγικής
του προγράμματος
είναι να
μειωθεί το
έλλειμμα της
γενικής
κυβέρνησης
κάτω από την
τιμή αναφοράς
του 3% του ΑΕΠ έως
το 2013, κατά κύριο
λόγο με
περικοπές
δαπανών, αλλά
και με
ορισμένα μέτρα
που αυξάνουν
τα έσοδα. Με
βάση (εκ νέου
υπολογισθέν)
διαρθρωτικό
ισοζύγιο[7],
η μέση ετήσια
βελτίωση του
διαρθρωτικού
ισοζυγίου που
προβλέπεται
στο πρόγραμμα
είναι 2,6% του ΑΕΠ
για την
περίοδο 2011-2013,
ποσοστό που
υπερβαίνει την
δημοσιονομική
προσπάθεια
πάνω από το 1,5%
του ΑΕΠ κατά μέσο
όρο για την
περίοδο 2010-13 που
συνιστάται στο
πλαίσιο της
διαδικασίας
υπερβολικού
ελλείμματος.
Μετά τη
διόρθωση του
υπερβολικού
ελλείμματος,
το πρόγραμμα
επιβεβαιώνει
τον μεσοπρόθεσμο
δημοσιονομικό
στόχο (ΜΔΣ), που
συνίσταται σε
ισοσκελισμένη
δημοσιονομική
θέση σε
διαρθρωτικούς
όρους, ο οποίος
μπορεί σχεδόν
να επιτευχθεί
έως το 2015 με
διαρθρωτικό
έλλειμμα στον
προϋπολογισμό
της τάξης του 0,2%
του ΑΕΠ. Ο ΜΔΣ
αντικατοπτρίζει
επαρκώς τις
απαιτήσεις του
Συμφώνου
Σταθερότητας
και Ανάπτυξης.
Ο προβλεπόμενος
ρυθμός
προσαρμογής σε
διαρθρωτικούς
όρους την
περίοδο 2012-13,
αντιπροσωπεύει
ικανοποιητική
πρόοδο ως προς
την επίτευξη
του ΜΔΣ και το
ποσοστό αύξησης
των δημοσίων
δαπανών,
λαμβανομένων
υπόψη έκτακτων
μέτρων
διακριτικής
ευχέρειας στο
σκέλος των
εσόδων,
ανταποκρίνεται
στα μεγέθη
αναφοράς του
Συμφώνου
Σταθερότητας
και Ανάπτυξης.
Το πρόγραμμα
προβλέπει ότι
ο δείκτης
δημόσιου
χρέους θα
κορυφωθεί το 2013
και ότι στη
συνέχεια θα
αρχίσει να
μειώνεται. Το 2014
και 2015, η Ισπανία
θα βρίσκεται
σε μεταβατική
φάση και τα
σχέδια που
παρουσιάζονται
στο πρόγραμμα
θα
εξασφαλίσουν
επαρκή πρόοδο
προς τη
συμμόρφωση με
το ποσοστό
αναφοράς όσον
αφορά τη
μείωση του
χρέους, που
προβλέπεται
στο Σύμφωνο
Σταθερότητας
και Ανάπτυξης.
Η πορεία
προσαρμογής ως
προς το έλλειμμα
και το χρέος
υπόκεινται σε
σημαντικούς κινδύνους
δυσμενούς
εξέλιξης. Οι
μακροοικονομικές
εξελίξεις ενδέχεται
να είναι
λιγότερο
ευνοϊκές από
το αναμενόμενο.
Επιπλέον, τα
μέτρα δεν
συγκεκριμενοποιούνται
επαρκώς από το 2013
και μετά. Η
δημοσιονομική
συμμόρφωση από
τις
περιφερειακές
κυβερνήσεις,
λαμβάνοντας
υπόψη τις
πρόσφατες
πενιχρές
επιδόσεις
τους, την αυξημένη
ευαισθησία των
εσόδων έναντι
της πραγματοποιούμενης
διαρθρωτικής
προσαρμογής, ο
αβέβαιος
αντίκτυπος της
φορολογικής
αμνηστίας στα
έσοδα και το
ενδεχόμενο
περαιτέρω
ενεργειών
χρηματοπιστωτικής
διάσωσης,
αντιπροσωπεύουν
εξίσου
κινδύνους για
τη δημοσιονομική
στρατηγική. Η
αυστηρή
εφαρμογή του
νόμου περί
σταθερότητας
του
προϋπολογισμού
και η θέσπιση
αυστηρών
δημοσιονομικών
μέτρων σε
περιφερειακό
επίπεδο, θα
μετρίαζε τους
κινδύνους
ολίσθησης σε
περιφερειακό επίπεδο.
Δεδομένου του
αποκεντρωμένου
χαρακτήρα των
δημόσιων
οικονομικών
της Ισπανίας,
είναι ουσιώδες
να υπάρχει ένα
ισχυρό
δημοσιονομικό
και θεσμικό
πλαίσιο Το
Συμβούλιο
εκφράζει την
ικανοποίησή
του για την
πρόθεση της
Επιτροπής να
υποβάλει
διεξοδική αξιολόγηση
της εφαρμογής
της σύστασης
του Συμβουλίου
για τη
διόρθωση του
υπερβολικού
ελλείμματος,
λαμβάνοντας
επίσης υπόψη
το εξαγγελθέν
πολυετές σχέδιο
προϋπολογισμού
για την
περίοδο 2013-14 τις
προσεχείς
εβδομάδες.
(9)       Το 2011, η
Ισπανία
ενέκρινε τη
μεταρρύθμιση
των συντάξεων
που αποτελεί
σημαντικό βήμα
προς την
ενίσχυση της
μακροπρόθεσμης
διατηρησιμότητας
των δημοσίων
οικονομικών.
Ωστόσο, η
επιδείνωση των
οικονομικών
προοπτικών της
Ισπανίας περιορίζει
τον αντίκτυπο
της
μεταρρύθμισης
στις προβλεπόμενες
δημόσιες
δαπάνες που
σχετίζονται με
την ηλικία.
Επιπλέον, η
μεταρρύθμιση
χρειάζεται να
συμπληρωθεί με
συγκεκριμένα
μέτρα για να
υποστηριχθεί η
συνολική στρατηγική
για την
απασχόληση
ατόμων
μεγαλύτερης
ηλικίας κατά
την περίοδο 2012-2014.
(10)     Μολονότι
ο δείκτης φορολογίας
προς το ΑΕΠ
στην Ισπανία
είναι από τις χαμηλότερες
στην ΕΕ, η
αποδοτικότητα
του φορολογικού
συστήματος
μπορεί να
βελτιωθεί με
την αύξηση του
μεριδίου των
πιο ευνοϊκών
για την
ανάπτυξη έμμεσων
φόρων.
Ειδικότερα,
μπορεί να
διευρυνθεί η
φορολογική βάση
ΦΠΑ με την
αναθεώρηση της
ευρείας
εφαρμογής απαλλαγών
και μειωμένων
συντελεστών.
Το ισπανικό φορολογικό
σύστημα ευνοεί
επίσης τη
δημιουργία χρεών
και την αγορά
κατοικίας αντί
της ενοικίασης
χάρη στην
εκπτωσιμότητα
των τόκων
ενυπόθηκων δανείων.

(11)     Η Ισπανία
έχει σημειώσει
σημαντική
πρόοδο όσον αφορά
την
αναδιάρθρωση
του
χρηματοπιστωτικού
τομέα της. Η
αναδιάρθρωση
πρέπει να
συνεχιστεί
προκειμένου να
εξασφαλιστεί
ότι θα
εξυγιανθούν οι
μη βιώσιμες
τράπεζες και
ότι οι
βιώσιμες
τράπεζες θα μπορούν
να εκπληρώσουν
τον ρόλο τους
ως φορείς
παροχής
πιστώσεων προς
την πραγματική
οικονομία, με
διατηρήσιμο τρόπο
και χωρίς
αδικαιολόγητη
στρέβλωση του
ανταγωνισμού.
Εξαιτίας της
εξασθένησης
των μακροοικονομικών
προοπτικών,
απαιτείται
περαιτέρω
ενίσχυση της
κεφαλαιακής
βάσης των
τραπεζών.
(12)     Τον
Φεβρουάριο του
2012, η ισπανική
κυβέρνηση
ενέκρινε μια
ολοκληρωμένη μεταρρύθμιση
του συστήματος
προστασίας της
απασχόλησης
και σύναψης
συλλογικών
συμβάσεων προκειμένου
να
αντιμετωπιστούν
τα υψηλά
επίπεδα ανεργίας
και ο
σημαντικότατος
κατακερματισμός
της αγοράς
εργασίας. Τα αποτελέσματα
πρέπει να
παρακολουθούνται,
ιδίως όσον
αφορά την
εξέλιξη των
μισθών και τη
μείωση του κατακερματισμού
της αγοράς
εργασίας. Για
να αντιμετωπιστεί
εξ ολοκλήρου η
πρόκληση αυτή,
η εν λόγω
μεταρρύθμιση
πρέπει να
συμπληρωθεί με
μια ουσιαστικότερη
αναθεώρηση των
ενεργών
πολιτικών για
την αγορά εργασίας
ούτως ώστε να
βελτιωθεί η
απασχολησιμότητα
και η
αντιστοίχιση
θέσεων
εργασίας.
(13)     Για
την
καταπολέμηση
της υψηλής
ανεργίας των
νέων στην
Ισπανία, θα
πρέπει να
εφαρμοστεί
χωρίς καθυστέρηση
το σχέδιο δράσης
για τους νέους,
συμπεριλαμβανομένων
των συμβάσεων
μαθητείας και
κατάρτισης.
Μολονότι η
Ισπανία έχει
λάβει μέτρα
για να
καταπολεμήσει
την πρόωρη
εγκατάλειψη
της σχολικής
εκπαίδευσης,
το ποσοστό
παραμένει
υψηλό και
αποκρύπτει
σημαντικές διαφορές
μεταξύ των
διαφόρων
περιφερειών.
(14)     Η
φτώχεια έχει
αυξηθεί, με 1,1
εκατομμύριο
περισσότερα
άτομα να
αντιμετωπίζουν
τον κίνδυνο
φτώχειας το 2010
και την
παιδική
φτώχεια να
βρίσκεται στο
ανησυχητικά
υψηλό επίπεδο
του 26,2%. Το
ποσοστό
φτώχειας των
ατόμων σε
προσωρινή
απασχόληση
είναι
υπερδιπλάσιο
εκείνου που καταγράφεται
για άτομα σε
μόνιμη
απασχόληση.
(15)     Στην
Ισπανία οι
επαγγελματικές
υπηρεσίες
συνεχίζουν να
προστατεύονται
από τον
ανταγωνισμό. Η
μεταρρύθμιση
των
επαγγελματικών
υπηρεσιών θα
μπορούσε να
αυξήσει το
δυνητικό ΑΕΠ,
δεδομένου ότι
συνεισφέρουν
σημαντικά
στους
υπόλοιπους
κλάδους της
οικονομίας. Ιδιαίτερη
προσοχή πρέπει
να δοθεί στην
άρση αδικαιολόγητων
και
δυσανάλογων
φραγμών για
ορισμένα υψηλής
κατοχύρωσης
επαγγέλματα
(π.χ.
συμβολαιογράφοι,
υποθηκοφύλακες,
δικαστικοί
επιμελητές).
Επιπλέον, στην
Ισπανία το
χρονικό
διάστημα που
απαιτείται για
τη λήψη άδειας
για τη
λειτουργία
επιχείρησης
είναι το μεγαλύτερο
στην ΕΕ. Η
έλλειψη
συντονισμού
μεταξύ διοικητικών
υπηρεσιών σε
τοπικό,
περιφερειακό
και εθνικό
επίπεδο έχει
προκαλέσει
πολλαπλασιασμό
των κανονιστικών
ρυθμίσεων, που
μερικές φορές
αλληλοεπικαλύπτονται,
καθώς και
κατακερματισμό
της εσωτερικής
αγοράς της
Ισπανίας. Η
προσαρμογή των
μεγάλων εξωτερικών
ανισορροπιών
απαιτεί
διευκόλυνση
των εξαγωγικών
δραστηριοτήτων.
Επίσης, η
Ισπανία είναι
αντιμέτωπη με
πολλαπλές και
περίπλοκες
προκλήσεις
στον τομέα της
ενέργειας οι
οποίες
αποτελούν
σοβαρό εμπόδιο
στην αποδοτική
λειτουργία των
αγορών
προϊόντων και
υπηρεσιών.
(16)     Η
Ισπανία έχει
αναλάβει μια
σειρά
δεσμεύσεων στο
πλαίσιο του
Συμφώνου για
το Ευρώ +. Οι
δεσμεύσεις, όπως
και ο τρόπος
εφαρμογής τους
που
παρουσιάσθηκε
το 2011, αποβλέπουν
στη στήριξη
της
απασχόλησης,
τη βελτίωση
της
ανταγωνιστικότητας,
την τόνωση της διατηρησιμότητας
των δημόσιων
οικονομικών
και στην ενίσχυση
της
χρηματοπιστωτικής
σταθερότητας.
Η Επιτροπή
αξιολόγησε την
εφαρμογή των
δεσμεύσεων βάσει
του Συμφώνου
για το Ευρώ + και
η συνολική
κατάσταση της
εφαρμογής
χαρακτηρίζεται
ως μερική. Τα αποτελέσματα
της
αξιολόγησης
αυτής
ελήφθησαν υπόψη
στις συστάσεις.
(17)     Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
σφαιρική
ανάλυση της
οικονομικής
πολιτικής της
Ισπανίας.
Αξιολόγησε το
πρόγραμμα σταθερότητας
και το εθνικό
πρόγραμμα
μεταρρυθμίσεων,
και παρουσίασε
εμπεριστατωμένη
επισκόπηση. Έλαβε
υπόψη, όχι μόνο
τη συνάφειά
τους για τη
διατηρήσιμη δημοσιονομική
και
κοινωνικοοικονομική
πολιτική στην
Ισπανία, αλλά
και τη
συμμόρφωσή
τους προς τους
κανόνες και
τις
κατευθυντήριες
γραμμές της ΕΕ,
δεδομένης της
ανάγκης να
ενισχυθεί η
συνολική οικονομική
διακυβέρνηση
της Ευρωπαϊκής
Ένωσης με
συνεισφορές από
το επίπεδο της
ΕΕ στη
διαμόρφωση
μελλοντικών εθνικών
αποφάσεων. Οι
συστάσεις που
διατυπώνει στο
πλαίσιο του
Ευρωπαϊκού
εξαμήνου
αντικατοπτρίζονται
κατωτέρω στις
συστάσεις 1 έως 8.
(18)     Υπό
το πρίσμα
αυτής της
αξιολόγησης,
το Συμβούλιο
εξέτασε το
πρόγραμμα σταθερότητας
της Ισπανίας
και η γνώμη[8] του
αντικατοπτρίζεται
ιδίως στη
σύσταση 1
κατωτέρω.
(19)     Βάσει
των
αποτελεσμάτων
της
εμπεριστατωμένης
επισκόπησης
της Επιτροπής
και της
αξιολόγησης αυτής,
το Συμβούλιο εξέτασε
το εθνικό
πρόγραμμα
μεταρρυθμίσεων
της Ισπανίας
για το 2012 και το
πρόγραμμα
σταθερότητας της
Ισπανίας. Οι
συστάσεις που
διατυπώνει
σύμφωνα με το
άρθρο 6 του
κανονισμού (ΕΚ)
αριθ. 1176/2011
αντικατοπτρίζονται
ιδίως στις
συστάσεις 1, 3, 4, 5,
και 7 κατωτέρω,
ΣΥΝΙΣΤΑ
στην Ισπανία
να αναλάβει
δράση κατά την
περίοδο 2012-2013
προκειμένου:
1.           Να
επιτύχει μέση
ετήσια
διαρθρωτική
δημοσιονομική
προσπάθεια
πάνω από το 1,5%
του ΑΕΠ την
περίοδο 2010-13, όπως
απαιτεί η
σύσταση ΔΥΕ,
εφαρμόζοντας
τα μέτρα που
θεσπίστηκαν το
2012 και
εγκρίνοντας το
εξαγγελθέν
πολυετές
σχέδιο
προϋπολογισμού
για την
περίοδο 2013-14 έως
τα τέλη
Ιουλίου. Να
θεσπίσει και
να εφαρμόσει
μέτρα σε
περιφερειακό
επίπεδο
σύμφωνα με τα
εγκεκριμένα
σχέδια
επανεξισορρόπησης
και να
εφαρμόσει αυστηρά
τις νέες
διατάξεις του
νέου νόμου
περί δημοσιονομικής
σταθερότητας
όσον αφορά τη
διαφάνεια και τον
έλεγχο της
εκτέλεσης του
προϋπολογισμού.
Να δημιουργήσει
έναν
ανεξάρτητο
δημοσιονομικό
οργανισμό ο
οποίος θα
παρέχει
αναλύσεις και
συμβουλές, θα
παρακολουθεί
τη
δημοσιονομική
πολιτική και
θα εκτιμά τις
δημοσιονομικές
επιπτώσεις της
προτεινόμενης
νομοθεσίας.
2.           Να
επιταχύνει την
αύξηση του
υποχρεωτικού
ορίου συνταξιοδότησης
και την
καθιέρωση του
παράγοντα της
βιωσιμότητας
που
προβλέπεται
στην πρόσφατη
μεταρρύθμιση
του
συνταξιοδοτικού
συστήματος και
να υποστηρίξει
τη συνολική
στρατηγική
απασχόλησης για
τους
μεγαλύτερους
σε ηλικία
εργαζόμενους
με συγκεκριμένα
μέτρα ώστε να
αναπτυχθεί
περαιτέρω η διά
βίου μάθηση, να
βελτιωθούν οι
συνθήκες
εργασίας και
να ενισχυθεί η
επανένταξη της
κατηγορίας
αυτής στην
αγορά εργασίας.
3.           Να
καθιερώσει ένα
φορολογικό
σύστημα που να
συνάδει με τις
προσπάθειες
δημοσιονομικής
εξυγίανσης και
να στηρίζει
περισσότερο
την ανάπτυξη,
συμπεριλαμβανομένης
της στροφής
από τη
φορολόγηση της
εργασίας προς
τη φορολόγηση
της
κατανάλωσης
και τη σχετική
με το
περιβάλλον
φορολόγηση.
Ειδικότερα, να
αντιμετωπίσει
τη χαμηλή
αναλογία
εσόδων ΦΠΑ με τη
διεύρυνση της
φορολογικής
βάσης ΦΠΑ. Να
εξασφαλίσει
ότι η
φορολογική
νομοθεσία θα
ευνοεί
λιγότερο την
σύναψη χρεών
και την
απόκτηση
κατοικίας
(έναντι της ενοικίασης).

4.           Να
εφαρμόσει τη
μεταρρύθμιση
του
χρηματοπιστωτικού
τομέα, ιδίως δε
να συμπληρώσει
την υπό εξέλιξη
αναδιάρθρωση
του τραπεζικού
τομέα με την
διευθέτηση της
κατάστασης
όσων ασθενών
χρηματοπιστωτικών
οργανισμών
έχουν
απομείνει, να
προωθήσει μια
ολοκληρωμένη
στρατηγική για
την
αποτελεσματική
αντιμετώπιση
των
κληροδοτημένων
περιουσιακών
στοιχείων
στους
ισολογισμούς
των τραπεζών,
και να
καθορίσει έναν
σαφή
προσανατολισμό
όσον αφορά τη
χρηματοδότηση
και τη χρήση
προστατευτικών
μηχανισμών.
5.           Να
εφαρμόσει τις
μεταρρυθμίσεις
στην αγορά
εργασίας και
να λάβει
πρόσθετα μέτρα
για την αύξηση
της
αποτελεσματικότητας
των ενεργών
πολιτικών για
την αγορά
εργασίας
βελτιώνοντας
τη στοχοθέτησή
τους,
αυξάνοντας τη
χρήση
κατάρτισης,
υπηρεσιών
παροχής
συμβουλών και
υπηρεσιών
εύρεσης
εργασίας,
ενισχύοντας
τους δεσμούς
με παθητικές
πολιτικές, και
ενισχύοντας τον
συντονισμό
μεταξύ εθνικών
και
περιφερειακών δημοσίων
υπηρεσιών
απασχόλησης,
μεταξύ άλλων
με την
ανταλλαγή πληροφοριών
σχετικά με
κενές θέσεις
εργασίας.
6.           Να
επανεξετάσει
τις
προτεραιότητες
στον τομέα των
δαπανών και να
ανακατανείμει
τους πόρους με
σκοπό τη
στήριξη της
πρόσβασης σε
χρηματοδότηση
για τις ΜΜΕ, την
έρευνα, την
καινοτομία και
τους νέους. Να
εφαρμόσει το
σχέδιο δράσης
για τους νέους,
ιδίως όσον
αφορά την
ποιότητα και
τη σημασία της
επαγγελματικής
κατάρτισης και
εκπαίδευσης
για την αγορά
εργασίας και
να ενισχύσεις
τις
προσπάθειες
για τη μείωση
της πρόωρης
εγκατάλειψης
της σχολικής
εκπαίδευσης
και την αύξηση
της συμμετοχής
στην
επαγγελματική
εκπαίδευση και
κατάρτιση με
προληπτικά,
παρεμβατικά
και αντισταθμιστικά
μέτρα.
7.           Να
λάβει ειδικά
μέτρα για την
αντιμετώπιση
της φτώχειας,
βελτιώνοντας
την
αποτελεσματικότητα
της διατροφής
τέκνων και την
απασχολησιμότητα
των ευπαθών
πληθυσμιακών
ομάδων.
8.           Να
λάβει
συμπληρωματικά
μέτρα για το
άνοιγμα επαγγελματικών
υπηρεσιών,
στις οποίες
συμπεριλαμβάνονται
τα υψηλής
κατοχύρωσης
επαγγέλματα,
για τη μείωση
των
καθυστερήσεων
στην έκδοση
άδειας άσκησης
επιχειρηματικής
δραστηριότητας
και για την
εξάλειψη των
εμποδίων στην ανάπτυξη
επιχειρηματικής
δραστηριότητας
που οφείλονται
σε
αλληλοεπικαλυπτόμενες
και πολλαπλές
κανονιστικές
ρυθμίσεις σε
διαφορετικά
επίπεδα
κυβέρνησης. Να
ολοκληρώσει
τις
διασυνδέσεις ηλεκτρικής
ενέργειας και
φυσικού αερίου
με τις
γειτονικές
χώρες και να διευθετήσει
με
ολοκληρωμένο
τρόπο τις
ελλείψεις στην
τιμολόγηση της
ηλεκτρικής
ενέργειας,
ιδίως μέσω της
βελτίωσης της
αποδοτικότητας
κόστους της
αλυσίδας
εφοδιασμού με
ηλεκτρική
ενέργεια.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 02.08.1997,
σ. 1
[2]               ΕΕ L 306 της 23.11.2011,
σ. 25
[3]               COM(2012) 310 τελικό
[4]               Απόφαση
αριθ. 2012/238/EΕ του
Συμβουλίου της
26ης Απριλίου 2012
[5]               COM(2012) 68 τελικό.
[6]               SWD(2012) 159 τελικό.
[7]               Κυκλικά
προσαρμοσμένο
δημοσιονομικό
αποτέλεσμα μη
λαμβανομένων
υπόψη των έκτακτων
και προσωρινών
μέτρων, όπως
υπολογίσθηκε εκ
νέου από τις
υπηρεσίες της
Επιτροπής
βάσει των πληροφοριών
που παρέχονται
στο πρόγραμμα
χρησιμοποιώντας
την από κοινού
συμφωνηθείσα
μεθοδολογία.
[8]               Βάσει του
άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


Avis juridique important

|

32003H0311

Σύσταση της Επιτροπής, της 11ης Φεβρουαρίου 2003, για τις αγορές προϊόντων και υπηρεσιών στον τομέα των ηλεκτρονικών επικοινωνιών που επιδέχονται εκ των προτέρων ρύθμιση σύμφωνα με την οδηγία 2002/21/EΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 497]

Επίσημη Εφημερίδα αριθ. L 114 της 08/05/2003 σ. 0045 - 0049

Σύσταση της Επιτροπήςτης 11ης Φεβρουαρίου 2003για τις αγορές προϊόντων και υπηρεσιών στον τομέα των ηλεκτρονικών επικοινωνιών που επιδέχονται εκ των προτέρων ρύθμιση σύμφωνα με την οδηγία 2002/21/EΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών[κοινοποιηθείσα υπό τον αριθμό Ε(2003) 497](Κείμενο που παρουσιάζει ενδιαφέρον για τον ΕΟΧ)(2003/311/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2002/21/EΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών(1) (εφεξής "η οδηγία πλαίσιο"), και ιδίως το άρθρο 15,Εκτιμώντας τα ακόλουθα:(1) Με την οδηγία 2002/21/ΕΚ (εφεξής οδηγία πλαίσιο) καθιερώνεται νέο νομοθετικό πλαίσιο για τον τομέα των ηλεκτρονικών επικοινωνιών, που επιδιώκει να ανταποκριθεί στις τάσεις σύγκλισης περιλαμβάνοντας στο πεδίο εφαρμογής του όλες τις υπηρεσίες και τα δίκτυα ηλεκτρονικών επικοινωνιών. Σκοπός είναι η σταδιακή μείωση των εκ των προτέρων ειδικών τομεακών κανόνων παράλληλα με την ανάπτυξη του ανταγωνισμού.(2) Σκοπός της παρούσας σύστασης είναι να προσδιοριστούν οι αγορές εκείνες προϊόντων και υπηρεσιών οι οποίες είναι δυνατόν να δικαιολογηθεί εκ των προτέρων ρύθμιση. Πλην όμως, η παρούσα πρώτη σύσταση πρέπει να συνάδει με τη διαδικασία μετάβασης από το πλαίσιο κανονιστικών ρυθμίσεων του 1998 στο νέο πλαίσιο. Στην οδηγία 2002/19/EΚ του Ευρωπαϊκού Κοινοβουλίου και του Συμβουλίου σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και για τη διασύνδεσή τους(2), εφεξής οδηγία για την πρόσβαση, και στην οδηγία 2002/22/EΚ του Ευρωπαϊκού Κοινοβουλίου και του Συμβουλίου για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών(3), εφεξής "οδηγία για την καθολική υπηρεσία", εντοπίζονται ήδη αγορές σε συγκεκριμένα πεδία (τομείς) που χρήζουν ανάλυσης από τις εθνικές ρυθμιστικές αρχές, επιπλέον των αγορών που απαριθμούνται στην παρούσα σύσταση. Σύμφωνα με την οδηγία πλαίσιο εναπόκειται στις εθνικές ρυθμιστικές αρχές ο καθορισμός σχετικών γεωγραφικών αγορών εντός της επικράτειάς τους.(3) Σύμφωνα με το κανονιστικό πλαίσιο του 1998, αρκετά πεδία του κλάδου των τηλεπικοινωνιών υπόκεινται σε εκ των προτέρων ρύθμιση. Τα πεδία αυτά οριοθετήθηκαν στις ισχύουσες σχετικές οδηγίες αλλά δεν αποτελούν πάντα "αγορές" υπό την έννοια της νομοθεσίας και της πρακτικής του ανταγωνισμού. Το παράρτημα I της οδηγίας πλαίσιο περιέχει κατάλογο τέτοιων τομέων πεδίων της αγοράς που πρόκειται να συμπεριληφθούν στην αρχική έκδοση της σύστασης.(4) Όπως προκύπτει σαφώς από τον τίτλο του παραρτήματος Ι της οδηγίας πλαίσιο, το σύνολο των πεδίων της αγοράς που απαριθμούνται σ' αυτό πρέπει να περιληφθούν στην αρχική έκδοση της σύστασης, ώστε οι ΕΡΑ να μπορούν να διεξάγουν ανασκόπηση των υφισταμένων υποχρεώσεων που έχουν επιβληθεί βάσει του πλαισίου κανονιστικών ρυθμίσεων του 1998.(5) Με το άρθρο 15 παράγραφος 1 της οδηγίας πλαίσιο απαιτείται από την Επιτροπή να ορίσει αγορές σύμφωνα με τις αρχές της νομοθεσίας περί ανταγωνισμού. Η Επιτροπή προέβη ακολούθως στον καθορισμό αγορών (που αντιστοιχούν στα πεδία της αγοράς που απαριθμούνται στο παράρτημα Ι της οδηγίας πλαίσιο) σύμφωνα με τις αρχές της νομοθεσίας περί ανταγωνισμού.(6) Στον τομέα των ηλεκτρονικών επικοινωνιών υπάρχουν τουλάχιστον δύο κύρια είδη σχετικών αγορών που πρέπει να ληφθούν υπόψη: αγορές για υπηρεσίες ή προϊόντα που παρέχονται σε τελικούς χρήστες (λιανικές αγορές) και αγορές για τις εισροές που είναι απαραίτητες ώστε οι φορείς εκμετάλλευσης να παρέχουν υπηρεσίες και προϊόντα σε τελικούς χρήστες (αγορές χονδρικής). Αυτά τα δύο είδη αγορών μπορούν να διακριθούν σε περισσότερες κατηγορίες, βάσει των χαρακτηριστικών προσφοράς και ζήτησης.(7) Το σημείο εκκίνησης για τον ορισμό και τον προσδιορισμό των αγορών είναι ο χαρακτηρισμός των αγορών λιανικής εντός συγκεκριμένου χρονικού ορίζοντα, λαμβάνοντας υπόψη τη δυνατότητα υποκατάστασης από την πλευρά της προσφοράς και της ζήτησης. Αφού έχουν χαρακτηριστεί και οριστεί αγορές λιανικής, οι οποίες είναι αγορές που περιλαμβάνουν την προσφορά και ζήτηση τελικών χρηστών, ενδείκνυται στη συνέχεια ο προσδιορισμός σχετικών αγορών χονδρικής, που είναι αγορές οι οποίες περιλαμβάνουν τη ζήτηση προϊόντων και την προσφορά προϊόντων σε τρίτους που επιθυμούν τον εφοδιασμό τελικών χρηστών.(8) Ο ορισμός αγορών σύμφωνα με τις αρχές της νομοθεσίας περί ανταγωνισμού σημαίνει ότι ορισμένα από τα πεδία της αγοράς του παραρτήματος Ι της οδηγίας πλαίσιο περιλαμβάνουν σειρά χωριστών μεμονωμένων αγορών βάσει χαρακτηριστικών της ζήτησης. Πρόκειται για προϊόντα λιανικής πρόσβασης στο δημόσιο τηλεφωνικό δίκτυο σε σταθερές θέσεις και τηλεφωνικών υπηρεσιών που παρέχονται σε σταθερές θέσεις. Το πεδίο της αγοράς του παραρτήματος Ι, το οποίο αναφέρεται σε χονδρική παροχή μισθωμένων γραμμών ορίζεται ως χωριστή αγορά χονδρικής παροχής τερματικών τμημάτων και χονδρικής παροχής ζευκτικών τμημάτων, βάσει χαρακτηριστικών ζήτησης και προσφοράς.(9) Ο προσδιορισμός αγορών σύμφωνα με τις αρχές της νομοθεσίας περί ανταγωνισμού πρέπει να βασιστεί στα ακόλουθα τρία κριτήρια. Το πρώτο κριτήριο είναι η παρουσία υψηλών και μη παροδικών φραγμών εισόδου, διαρθρωτικού, νομικού ή κανονιστικού χαρακτήρα. Ωστόσο, λόγω του δυναμικού χαρακτήρα και του τρόπου λειτουργίας των αγορών ηλεκτρονικών επικοινωνιών πρέπει επίσης να ληφθούν υπόψη οι δυνατότητες υπέρβασης των φραγμών μέσα σε ορισμένο χρονικό ορίζοντα κατά την διεξαγωγή προαιρετικής ανάλυσης για τον εντοπισμό των σχετικών αγορών που επιδέχονται για εκ των προτέρων ρύθμισης. Για το λόγο αυτό, με το δεύτερο κριτήριο γίνονται δεκτές μόνον οι αγορές, η διάρθρωση των οποίων δεν τείνει προς την κατεύθυνση αποτελεσματικού ανταγωνισμού εντός του σχετικού χρονικού ορίζοντα. Η εφαρμογή του εν λόγω κριτηρίου συνεπάγεται την εξέταση της κατάστασης του ανταγωνισμού πέρα από τους φραγμούς εισόδου. Το τρίτο κριτήριο συνίσταται στο ότι δεν επαρκεί μόνον η εφαρμογή της νομοθεσίας περί ανταγωνισμού για την αντιμετώπιση των εκάστοτε αδυναμιών της αγοράς.(10) Όσον αφορά τους φραγμούς εισόδου, δύο είδη φραγμών θεωρούνται συναφή για τους σκοπούς της παρούσας σύστασης: οι διαρθρωτικοί φραγμοί και οι νομικοί ή κανονιστικοί φραγμοί.(11) Οι διαρθρωτικοί φραγμοί εισόδου είναι αποτέλεσμα του αρχικού κόστους ή των συνθηκών ζήτησης που δημιουργούν ασύμμετρους όρους μεταξύ κατεστημένων και νεοεισερχόμενων φορέων, εμποδίζοντας ή δημιουργώντας προβλήματα εισόδου των τελευταίων στην αγορά. Για παράδειγμα, σοβαροί διαρθρωτικοί φραγμοί είναι δυνατόν να υπάρξουν όταν η αγορά χαρακτηρίζεται από σημαντικές οικονομίες κλίμακας ή/και οικονομίες φάσματος και υψηλό εφάπαξ κόστος. Σήμερα, τέτοιου είδους φραγμοί διαπιστώνονται ακόμα σε σχέση με την εκτεταμένη ανάπτυξη ή/και παροχή δικτύων τοπικής πρόσβασης σε σταθερές θέσεις. Ένας συναφής διαρθρωτικός φραγμός μπορεί επίσης να υφίσταται στην περίπτωση κατά την οποία για την παροχή μιας υπηρεσίας απαιτείται μια συνιστώσα δικτύου η οποία δεν μπορεί από τεχνική άποψη να αναπαραχθεί (αντιγραφεί) ή η αναπαραγωγή της είναι εφικτή με κόστος το οποίο την καθιστά οικονομικά ασύμφορη για τους ανταγωνιστές.(12) Οι νομικοί ή κανονιστικοί φραγμοί δεν βασίζονται σε οικονομικές συνθήκες αλλά αντίθετα απορρέουν από νομοθετικά, διοικητικά ή άλλου είδους κρατικά μέτρα τα οποία έχουν άμεσο αντίκτυπο στους όρους εισόδου ή/και τοποθέτησης φορέων εκμετάλλευσης στην σχετική αγορά. Παραδείγματα νομικών ή κανονιστικών φραγμών είναι εκείνοι οι οποίοι εμποδίζουν την είσοδο σε μία αγορά στην οποία υπάρχει περιορισμός στον αριθμό των επιχειρήσεων που έχουν πρόσβαση σε ραδιοφάσμα για την παροχή των υποκείμενων υπηρεσιών. Άλλα παραδείγματα νομικών ή κανονιστικών φραγμών είναι οι έλεγχοι των τιμών ή άλλα συναφή με τις τιμές μέτρα που επιβάλλονται σε επιχειρήσεις, και τα οποία επηρεάζουν όχι μόνο την είσοδο αλλά και την τοποθέτηση των επιχειρήσεων στην αγορά.(13) Οι φραγμοί εισόδου μπορεί να έχουν μικρότερη σημασία στην περίπτωση αγορών που καθοδηγούνται από την καινοτομία και χαρακτηρίζονται από συνεχή τεχνολογική πρόοδο. Στις αγορές αυτές, οι ανταγωνιστικοί περιορισμοί συχνά προέρχονται από καινοτόμες απειλές εκ μέρους δυνητικών ανταγωνιστών οι οποίοι δεν βρίσκονται στην αγορά. Σε τέτοιου είδους αγορές που καθοδηγούνται από την καινοτομία είναι δυνατόν να υπάρχει δυναμικός ή μακροπρόθεσμος ανταγωνισμός μεταξύ επιχειρήσεων οι οποίες δεν βρίσκονται κατ' ανάγκη σε ανταγωνισμό σε μία υφιστάμενη "στατική" αγορά. Η σύσταση αυτή δεν καθορίζει αγορές στις οποίες οι φραγμοί εισόδου δεν αναμένεται να επιμείνουν στη διάρκεια μιας προβλεπόμενης περιόδου.(14) Εντούτοις, ακόμα και όταν μία αγορά χαρακτηρίζεται από σοβαρούς φραγμούς εισόδου, η ύπαρξη άλλων διαρθρωτικών παραγόντων στην εν λόγω αγορά ενδέχεται να σημαίνει ότι η αγορά τείνει προς αποτελεσματικό ανταγωνισμό εντός του σχετικού χρονικού ορίζοντα. Αυτό συμβαίνει για παράδειγμα στην περίπτωση αγορών με περιορισμένο -πλην όμως επαρκή- αριθμό επιχειρήσεων οι οποίες έχουν διαφορετική διάρθρωση κόστους και αντιμετωπίζουν ελαστική αγοραία ζήτηση ως προς την τιμή. Είναι δυνατόν επίσης σε μία αγορά να υπάρχει υπερβάλλουσα χωρητικότητα η οποία επιτρέπει στις ανταγωνίστριες επιχειρήσεις να επεκτείνουν την παραγωγή τους με μεγάλη ταχύτητα, ανταποκρινόμενες σε οιαδήποτε αύξηση της τιμής. Στις αγορές αυτές, τα μερίδια ενδέχεται να αλλάζουν διαχρονικά ή/και να παρατηρούνται μειώσεις τιμών.(15) Η απόφαση για τον προσδιορισμό μιας αγοράς όπου δικαιολογείται η ενδεχόμενη εκ των προτέρων κανονιστική ρύθμιση θα πρέπει επίσης να εξαρτάται από εκτίμηση της επάρκειας της νομοθεσίας περί ανταγωνισμού για τον περιορισμό ή την άρση των εν λόγω φραγμών ή για την αποκατάσταση αποτελεσματικού ανταγωνισμού. Εξάλλου οι νέες και αναδυόμενες αγορές, στις οποίες η ισχύς οφείλεται στο "πλεονέκτημα πρωτοεισερχόμενου", δεν πρέπει κατ' αρχήν να υπόκεινται σε εκ των προτέρων ρύθμιση.(16) Τα τρία κριτήρια χρησιμοποιούνται κατά την εκτέλεση περιοδικών ανασκοπήσεων των αγορών που προσδιορίζονται στην παρούσα σύσταση. Τα κριτήρια αυτά εφαρμόζονται σωρευτικά, ώστε η μη επίτευξη οποιουδήποτε από αυτά σημαίνει ότι η αγορά δεν θα πρέπει να προσδιορίζεται σε επακόλουθες συστάσεις. Κατά συνέπεια, το κατά πόσον μία αγορά ηλεκτρονικών επικοινωνιών εξακολουθεί να χαρακτηρίζεται στις μεταγενέστερες εκδόσεις της σύστασης ως δικαιολογούσα πιθανή εκ των προτέρων ρύθμιση εξαρτάται από την επιμονή υψηλών φραγμών εισόδου, από το δεύτερο κριτήριο που μετρά την κατάσταση του ανταγωνισμού από δυναμική σκοπιά και, τρίτον, από την επάρκεια της νομοθεσίας περί ανταγωνισμού (απουσία εκ των προτέρων ρύθμισης) να ρυθμίζει εμμένουσες αδυναμίες της αγοράς. Μία αγορά μπορεί επίσης να αφαιρεθεί από την σύσταση εφόσον υπάρχουν αποδείξεις διαρκούς και αποτελεσματικού ανταγωνισμού εντός της Κοινότητας, υπό την προϋπόθεση ότι η άρση ήδη υφιστάμενων ρυθμιστικών υποχρεώσεων δεν θα περιορίσει τον ανταγωνισμό στην εν λόγω αγορά.(17) Στο παράρτημα της παρούσας σύστασης αναφέρεται με ποιόν τρόπο κάθε αγορά που περιλαμβάνεται στη σύσταση συνδέεται με τα πεδία αγοράς στο παράρτημα Ι της οδηγίας πλαίσιο. Κατά την επανεξέταση των υφιστάμενων υποχρεώσεων οι οποίες επιβάλλονται με βάση το προηγούμενο κανονιστικό πλαίσιο, για να αποφασιστεί κατά πόσον οι υποχρεώσεις αυτές πρέπει να διατηρηθούν, να τροποποιηθούν ή να αποσυρθούν, οι ΕΡΑ πρέπει να προβούν σε ανάλυση με βάση τις αγορές που ορίζονται στην παρούσα σύσταση, έτσι ώστε να εφαρμοστεί η απαίτηση η οποία προβλέπει ότι ο ορισμός της αγοράς για σκοπούς εκ των προτέρων ρύθμισης πρέπει να βασίζεται στις αρχές της νομοθεσίας περί ανταγωνισμού. Σε αναμονή της πρώτης ανάλυσης αγοράς εκ μέρους των ΕΡΑ σύμφωνα με το νέο κανονιστικό πλαίσιο, ισχύουν οι υφιστάμενες υποχρεώσεις.(18) Ο καθορισμός αγορών στην παρούσα σύσταση δεν επηρεάζει αγορές οι οποίες είναι δυνατόν να οριστούν σε ειδικές περιπτώσεις βάσει της νομοθεσίας περί ανταγωνισμού.(19) Το φάσμα των διάφορων τοπολογιών δικτύου και των τεχνολογιών που έχουν αναπτυχθεί σε όλη την έκταση της Κοινότητας συνεπάγεται ότι, σε ορισμένες περιπτώσεις, πρέπει οι εθνικές ρυθμιστικές αρχές να ορίσουν επακριβώς τα όρια ή τα στοιχεία συγκεκριμένων αγορών που προσδιορίζονται στη σύσταση, τηρώντας παράλληλα τις αρχές της νομοθεσίας περί ανταγωνισμού. Οι εθνικές ρυθμιστικές αρχές είναι δυνατόν να ορίζουν αγορές οι οποίες διαφέρουν από εκείνες της σύστασης, υπό την προϋπόθεση ότι ενεργούν σύμφωνα με το άρθρο 7 της οδηγίας πλαίσιο. Δεδομένου ότι η επιβολή εκ των προτέρων ρύθμισης σε μία αγορά μπορεί να επηρεάσει τις συναλλαγές μεταξύ των κρατών μελών, όπως περιγράφεται στην αιτιολογική σκέψη 38 της οδηγίας πλαίσιο, η Επιτροπή θεωρεί ότι ο εντοπισμός οποιασδήποτε αγοράς που διαφέρει από εκείνες της σύστασης υπόκειται μάλλον στη διαδικασία του άρθρου 7 της οδηγίας πλαίσιο. Η μη κοινοποίηση αγοράς που επηρεάζει τις συναλλαγές μεταξύ κρατών μελών ενδέχεται να συνεπάγεται την κίνηση διαδικασιών επί παραβάσει. Ο καθορισμός αγορών από εθνικές ρυθμιστικές αρχές πρέπει να βασίζεται στις αρχές ανταγωνισμού που αναφέρονται στην ανακοίνωση της Επιτροπής περί ορισμού της σχετικής αγοράς για τους σκοπούς της κοινοτικής νομοθεσίας περί ανταγωνισμού(4), καθώς και να είναι σύμφωνη με τις κατευθυντήριες γραμμές της Επιτροπής για την ανάλυση της αγοράς και την αξιολόγηση της σημαντικής ισχύος στην αγορά και να καλύπτει τα τρία κριτήρια που ορίστηκαν παραπάνω. Στην περίπτωση κατά την οποία μία ΕΡΑ θεωρήσει ότι τα πρότυπα ζήτησης και προσφοράς δικαιολογούν εναλλακτικό καθορισμό μιας αγοράς η οποία περιλαμβάνεται στην παρούσα σύσταση, θα πρέπει να ακολουθηθούν οι διαδικασίες που ορίζουν τα άρθρα 6 και 7 της οδηγίας πλαίσιο.(20) Το γεγονός ότι στην παρούσα σύσταση προσδιορίζονται οι αγορές προϊόντων και υπηρεσιών όπου ενδέχεται να δικαιολογείται η εκ των προτέρων ρύθμιση δεν σημαίνει ότι τούτο ενδείκνυται πάντοτε ή ότι οι εν λόγω αγορές θα υπόκεινται στην επιβολή ρυθμιστικών υποχρεώσεων που ορίζονται στις συγκεκριμένες οδηγίες. Η ρύθμιση δεν δικαιολογείται εφόσον υπάρχει στις εν λόγω αγορές αποτελεσματικός ανταγωνισμός. Συγκεκριμένα, οι ρυθμιστικές υποχρεώσεις πρέπει να είναι ενδεδειγμένες και να βασίζονται στο χαρακτήρα του διαπιστωθέντος προβλήματος, να είναι αναλογικές και να αιτιολογούνται βάσει των στόχων που ορίζονται στην οδηγία πλαίσιο, ιδίως για τη μεγιστοποίηση του οφέλους για λογαριασμό των χρηστών, την εξασφάλιση της μη ύπαρξης στρεβλώσεων ή περιορισμών του ανταγωνισμού, την ενθάρρυνση αποδοτικών επενδύσεων σε υποδομή και την προώθηση της καινοτομίας, καθώς και την ενθάρρυνση της αποτελεσματικής χρήσης και διαχείρισης ραδιοσυχνοτήτων και πόρων αριθμοδότησης.(21) Η Επιτροπή θα επανεξετάσει την ανάγκη επικαιροποίησης της παρούσας σύστασης, το αργότερο μέχρι τις 30 Ιουνίου 2004, βάσει των εξελίξεων της αγοράς.(22) Η παρούσα σύσταση αποτέλεσε αντικείμενο δημόσιας διαβούλευσης και ανταλλαγής απόψεων με τις εθνικές ρυθμιστικές αρχές και τις εθνικές αρχές ανταγωνισμού,ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:1. Κατά τον καθορισμό των σχετικών αγορών σύμφωνα με το άρθρο 15 παράγραφος 3 της οδηγίας 2002/21/ΕΚ, οι εθνικές ρυθμιστικές αρχές καλούνται να προβαίνουν σε ανάλυση των αγορών προϊόντων και υπηρεσιών που προσδιορίζονται στο παράρτημα.2. Η παρούσα σύσταση απευθύνεται στα κράτη μέλη.Βρυξέλλες, 11 Φεβρουαρίου 2003.Για την ΕπιτροπήErkki LiikanenΜέλος της Επιτροπής(1) ΕΕ L 108 της 24.4.2002, σ. 33.(2) ΕΕ L 108 της 24.4.2002, σ. 7.(3) ΕΕ L 108 της 24.4.2002, σ. 51.(4) ΕΕ C 372 της 9.12.1997, σ. 5.ΠΑΡΑΡΤΗΜΑΕπίπεδο λιανικής1. Πρόσβαση στο δημόσιο τηλεφωνικό δίκτυο σε σταθερή θέση για οικιακούς πελάτες.2. Πρόσβαση στο δημόσιο τηλεφωνικό δίκτυο σε σταθερή θέση για μη οικιακούς πελάτες.3. Δημοσίως διαθέσιμες τοπικές ή/και εθνικές τηλεφωνικές υπηρεσίες που παρέχονται σε σταθερή θέση για οικιακούς πελάτες.4. Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς πελάτες.5. Δημοσίως διαθέσιμες τοπικές ή/και εθνικές τηλεφωνικές υπηρεσίες που παρέχονται σε σταθερή θέση για μη οικιακούς πελάτες.6. Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς πελάτες.Οι έξι αυτές αγορές ορίζονται για τους σκοπούς της ανάλυσης σε σχέση με το άρθρο 17 της οδηγίας για την καθολική υπηρεσία.Σε συνδυασμό, οι αγορές 1 έως 6 αντιστοιχούν "στην παροχή σύνδεσης και χρήση των δημόσιων τηλεφωνικών δικτύων σε σταθερές θέσεις" που αναφέρεται στο παράρτημα Ι σημείο 1 της οδηγίας πλαίσιο. Η συνδυασμένη αυτή αγορά αναφέρεται επίσης στο άρθρο 19 της οδηγίας για την καθολική υπηρεσία (για την ενδεχόμενη υποχρέωση επιλογής φορέα ανά κλήση ή επιλογής φορέα).7. Η ελάχιστη δέσμη μισθωμένων γραμμών (που περιλαμβάνει τους προσδιορισμένους τύπους μισθωμένων γραμμών έως και 2 Mb/sec όπως αναφέρεται στο άρθρο 18 και στο παράρτημα VII της οδηγίας για την καθολική υπηρεσία).Η αγορά αυτή αναφέρεται στο παράρτημα Ι σημείο 1 της οδηγίας πλαίσιο σε σχέση με το άρθρο 16 της οδηγίας για την καθολική υπηρεσία ("παροχή μισθωμένων γραμμών σε τελικούς χρήστες").Πρέπει να διενεργηθεί ανάλυση αγοράς για τους σκοπούς του άρθρου 18 της οδηγίας για την καθολική υπηρεσία η οποία να καλύπτει τους ρυθμιστικούς ελέγχους για την παροχή της στοιχειώδους ελάχιστης δέσμης μισθωμένων γραμμών.Επίπεδο χονδρικής8. Προέλευση (εκκίνηση) κλήσεων στο δημόσιο τηλεπικοινωνιακό δίκτυο που παρέχεται σε σταθερή θέση. Για τους σκοπούς της παρούσας σύστασης, η προέλευση κλήσεων περιλαμβάνει τη μεταφορά τοπικών κλήσεων και οριοθετείται κατά τρόπο που συμβαδίζει με τα όρια για τις αγορές διαβίβασης κλήσεων και για τερματισμό κλήσεων στο δημόσιο τηλεφωνικό δίκτυο που παρέχεται σε σταθερή θέση.Η αγορά αυτή αντιστοιχεί σε εκείνη που αναφέρεται στο παράρτημα Ι σημείο 2 της οδηγίας πλαίσιο σε σχέση με την οδηγία 97/33/EΚ ("προέλευση κλήσεων στο σταθερό δημόσιο τηλεφωνικό δίκτυο").9. Απόληξη (τερματισμός) κλήσεων σε μεμονωμένα δημόσια τηλεφωνικά δίκτυα που παρέχεται σε σταθερή θέση.Για τους σκοπούς της παρούσας σύστασης, η απόληξη κλήσεων περιλαμβάνει τη μεταφορά τοπικών κλήσεων και οριοθετείται κατά τρόπο που συμβαδίζει με τα όρια για τις αγορές προέλευσης κλήσεων και διαβίβασης κλήσεων στο δημόσιο τηλεφωνικό δίκτυο που παρέχεται σε σταθερή θέση.Η αγορά αυτή αντιστοιχεί σε εκείνη που αναφέρεται στο παράρτημα I σημείο 2 της οδηγίας πλαίσιο σε σχέση με την οδηγία 97/33/EΚ ("απόληξη κλήσης στο σταθερό δημόσιο τηλεφωνικό δίκτυο").10. Διαβιβαστικές υπηρεσίες στο δημόσιο σταθερό τηλεφωνικό δίκτυο.Για τους σκοπούς της παρούσας σύστασης, οι διαβιβαστικές υπηρεσίες θεωρείται ότι οριοθετούνται κατά τρόπο που συμβαδίζει με τα όρια για τις αγορές προέλευσης κλήσεων και τερματισμού κλήσεων στο δημόσιο τηλεφωνικό δίκτυο που παρέχεται σε σταθερή θέση.Η αγορά αυτή αντιστοιχεί σε εκείνη που αναφέρεται στο παράρτημα I σημείο 2 της οδηγίας πλαίσιο σε σχέση με την οδηγία 97/33/EΚ ("διαβιβαστικές υπηρεσίες στο σταθερό δημόσιο τηλεφωνικό δίκτυο").11. Χονδρική παροχή αποδεσμοποιημένης πρόσβασης (συμπεριλαμβανομένης της από κοινού - μεριζόμενης - πρόσβασης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών.Η αγορά αυτά αντιστοιχεί σε εκείνη που αναφέρεται στο παράρτημα I σημείο 2 της οδηγίας πλαίσιο σε σχέση με την οδηγία 97/33/EΚ και την οδηγία 98/10/EΚ ("πρόσβαση στο σταθερό δημόσιο τηλεφωνικό δίκτυο, συμπεριλαμβανομένης της αδεσμοποίητης πρόσβασης στον τοπικό βρόχο") και σε εκείνη που αναφέρεται στο παράρτημα Ι σημείο 3 της οδηγίας πλαίσιο σε σχέση με τον κανονισμό (ΕΚ) αριθ. 2887/2000.12. Χονδρική παροχή ευρυζωνικών υπηρεσιών.Η εν λόγω αγορά καλύπτει πρόσβαση "δυφιορρεύματος" που επιτρέπει την αμφίδρομη μετάδοση ευρυζωνικών δεδομένων καθώς και άλλη χονδρικά παρεχόμενη πρόσβαση μέσω άλλων υποδομών, εάν και εφόσον παρέχονται ευκολίες αντίστοιχες με την πρόσβαση δυφιορρεύματος, Περιλαμβάνει "δικτυακή πρόσβαση και ειδική δικτυακή πρόσβαση", που αναφέρονται στο παράρτημα Ι σημείο 2 της οδηγίας πλαίσιο, δεν καλύπτει όμως την αγορά του σημείου 11 παραπάνω, ούτε την αγορά του σημείου 18.13. Χονδρική παροχή τερματικών τμημάτων μισθωμένων γραμμών.14. Χονδρική παροχή ζευκτικών τμημάτων μισθωμένων γραμμών.Η δέσμη αυτή αγορών χονδρικής (13 και 14) αντιστοιχεί σε εκείνες που αναφέρονται στο παράρτημα Ι σημείο 2 της οδηγίας πλαίσιο σε σχέση με την οδηγία 97/33/EΚ και την οδηγία 98/10/EΚ ("διασύνδεση μισθωμένων γραμμών"), καθώς και σε εκείνες που αναφέρονται στο παράρτημα Ι σημείο 2 της οδηγίας πλαίσιο σε σχέση με την οδηγία 92/44/EΟΚ ("χονδρική παροχή χωρητικότητας μισθωμένων γραμμών σε άλλους προμηθευτές δικτύων και υπηρεσιών ηλεκτρονικών επικοινωνιών").15. Πρόσβαση και προέλευση (εκκίνηση) κλήσεων στα δημόσια δίκτυα κινητής τηλεφωνίας που αναφέρονται (χωριστά) στο παράρτημα I σημείο 2 της οδηγίας πλαίσιο σε σχέση με τις οδηγίες 97/33/EΚ και 98/10/EΚ.16. Απόληξη φωνητικών κλήσεων σε μεμονωμένα δίκτυα κινητών επικοινωνιών.Η αγορά αυτή αντιστοιχεί σε εκείνη που αναφέρεται στο παράρτημα Ι σημείο 2 της οδηγίας πλαίσιο σε σχέση με την οδηγία 97/33/EΚ ("απόληξη κλήσεων στα δημόσια κινητά τηλεφωνικά δίκτυα").17. Η εθνική αγορά χονδρικής παροχής διεθνούς περιαγωγής σε δημόσια δίκτυα κινητών επικοινωνιών.Η αγορά αυτή αντιστοιχεί σε εκείνη που αναφέρεται στο παράρτημα Ι σημείο 4 της οδηγίας πλαίσιο.18. Υπηρεσίες μετάδοσης ραδιοτηλεοπτικών εκπομπών και δίκτυα διανομής ραδιοτηλεοπτικού περιεχομένου σε τελικούς χρήστες.Σημείωση:Οι εθνικές ρυθμιστικές αρχές διαθέτουν διακριτική ευχέρεια - όσον αφορά την ανάλυση της αγοράς για "Συστήματα υπό όρους πρόσβασης σε υπηρεσίες ψηφιακών ραδιοτηλεοπτικών εκπομπών" σύμφωνα με το άρθρο 6 παράγραφος 3 της οδηγίας για την πρόσβαση. Το εν λόγω άρθρο προβλέπει ότι τα κράτη μέλη δύνανται να επιτρέπουν στις εθνικές ρυθμιστικές αρχές τους να επανεξετάζουν την αγορά συστημάτων υπό όρους πρόσβασης σε ψηφιακές ραδιοτηλεοπτικές υπηρεσίες, ανεξάρτητα από τον τρόπο μετάδοσης.


Σημαντική ανακοίνωση νομικού περιεχομένου

|

52007SC0292

Σύσταση για Γνωμη του Συμβουλιου Σύμφωνα με το άρθρο 9 παράγραφος 1 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το πρόγραμμα σύγκλισης της Ρουμανίας, 2006-2009  /* SEC/2007/0292 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 7.3.2007SEC(2007) 292 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥΣύμφωνα με το άρθρο 9 παράγραφος 1 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το πρόγραμμα σύγκλισης της Ρουμανίας, 2006-2009(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Γενικό πλαίσιοΤο Σύμφωνο Σταθερότητας και Ανάπτυξης, το οποίο τέθηκε σε ισχύ την 1η Ιουλίου 1998, βασίζεται στον στόχο της επίτευξης υγιών δημόσιων οικονομικών ως μέσου ενίσχυσης των προϋποθέσεων για σταθερότητα των τιμών και ισχυρή διατηρήσιμη ανάπτυξη, οι οποίες ευνοούν τη δημιουργία απασχόλησης. Η μεταρρύθμιση του συμφώνου το 2005, αφενός, αναγνώριζε τη χρησιμότητά του για την εδραίωση της δημοσιονομικής πειθαρχίας, αφετέρου δε, αποσκοπούσε στην ενίσχυση της αποτελεσματικότητας και των οικονομικών του ερεισμάτων, καθώς επίσης στη διασφάλιση της μακροπρόθεσμης διατηρησιμότητας των δημόσιων οικονομικών.Ο κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ο οποίος αποτελεί στοιχείο του συμφώνου, ορίζει ότι τα κράτη μέλη υποβάλλουν υποχρεωτικά, στο Συμβούλιο και την Επιτροπή, προγράμματα σταθερότητας ή σύγκλισης, καθώς και ετήσιες επικαιροποιήσεις τους (τα κράτη μέλη που έχουν ήδη υιοθετήσει το ενιαίο νόμισμα υποβάλλουν (επικαιροποιημένα) προγράμματα σταθερότητας, ενώ τα κράτη μέλη που δεν το έχουν υιοθετήσει ακόμη υποβάλλουν (επικαιροποιημένα) προγράμματα σύγκλισης).Η Ρουμανία προσχώρησε στην Ευρωπαϊκή Ένωση την 1η Ιανουαρίου 2007 και υπέβαλε το πρώτο πρόγραμμα σύγκλισης στις 25 Ιανουαρίου 2007. Κατ’ εφαρμογή του κανονισμού, το Συμβούλιο θα εκδώσει γνώμη για το πρόγραμμα βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή (βλέπε πλαίσιο για τα κυριότερα σημεία της αξιολόγησης).2. Ιστορικό για την Αξιολόγηση του νεου προγραμματοςΠροκειμένου να σχηματισθεί μια εικόνα του πλαισίου εντός του οποίου αξιολογείται η δημοσιονομική στρατηγική του προγράμματος σύγκλισης, το παρόν κεφάλαιο συνοψίζει τις οικονομικές και δημοσιονομικές επιδόσεις των δέκα τελευταίων ετών.Στη Ρουμανία παρατηρήθηκε ισχυρή οικονομική ανάπτυξη τα πέντε τελευταία έτη, αλλά το κατά κεφαλή ΑΕΠ της (εκφρασμένο σε ΜΑΔ) παραμένει χαμηλό στο 34% του μέσου όρου της ΕΕ-25 το 2005. Συνεπώς, απομένει να καλυφθεί μεγάλη διαφορά κάτι που συνιστά σημαντική πρόκληση για τη Ρουμανία τόσο μεσοπρόθεσμα όσο και μακροπρόθεσμα. Το 2001-2005, η μακροοικονομική σταθερότητα βελτιώθηκε, όπως φαίνεται από την απότομη και συνεχή μείωση του πληθωρισμού και την εξυγίανση των δημόσιων οικονομικών. Οι επενδύσεις επιταχύνθηκαν και ενισχύθηκαν από σημαντική αύξηση των καθαρών ΑΞΕ οι οποίες συνέβαλαν ώστε να προσανατολιστεί η παραγωγή σε τομείς με μεγαλύτερη ένταση τεχνολογίας. Η διάρθρωση της βιομηχανικής παραγωγής και των εξαγωγών στράφηκε σε προϊόντα με μεγαλύτερη προστιθέμενη αξία, διατηρώντας την εξωτερική ανταγωνιστικότητα παρά την αύξηση του κόστους εργασίας ανά μονάδα προϊόντος. Η αξιοσημείωτη ανάκαμψη της οικονομικής δραστηριότητας είχε ως αποτέλεσμα περιθωριακή μόνο αύξηση του ποσοστού απασχόλησης, το οποίο παραμένει χαμηλό σε περίπου 58%. Ταυτόχρονα, η Ρουμανία αντιμετωπίζει σταθερή μετανάστευση και γήρανση του πληθυσμού της. Η εισαγωγή ενιαίου φορολογικού συντελεστή για τη φορολογία φυσικών προσώπων τον Ιανουάριο του 2005 συνέβαλε στη μείωση της αδήλωτης αγοράς εργασίας, το μέγεθος της οποίας παραμένει ωστόσο σημαντικό.Πλαίσιο: Κυριότερα σημεία της αξιολόγησης Όπως απαιτεί το άρθρο 5 παράγραφος 1 (για τα προγράμματα σταθερότητας) και το άρθρο 9 παράγραφος 1 (για τα προγράμματα σύγκλισης) του κανονισμού (ΕΚ) αριθ. 1466/97 του Συμβουλίου, κατά την αξιολόγηση εξετάζεται: αν είναι ευλογοφανείς οι οικονομικές παραδοχές στις οποίες βασίζεται το πρόγραμμα, ο μεσοπρόθεσμος δημοσιονομικός στόχος (ΜΔΣ) που καθόρισε το κράτος μέλος και αν η πορεία προσαρμογής για την επίτευξη του στόχου αυτού είναι κατάλληλη, αν τα μέτρα που λαμβάνονται ή/και προτείνονται για την τήρηση της πορείας προσαρμογής επαρκούν για την επίτευξη του ΜΔΣ κατά τη διάρκεια του οικονομικού κύκλου, κατά την αξιολόγηση της πορείας προσαρμογής για την επίτευξη του ΜΔΣ, αν καταβάλλεται μεγαλύτερη προσπάθεια προσαρμογής σε περιόδους ευνοϊκής οικονομικής συγκυρίας, ενώ η προσπάθεια μπορεί να είναι πιο περιορισμένη σε περιόδους δυσμενούς οικονομικής συγκυρίας και, για τη ζώνη του ευρώ και κράτη μέλη του ΜΣΙ ΙΙ, αν το κράτος μέλος προβλέπει ετήσια βελτίωση του κυκλικά προσαρμοσμένου αποτελέσματος, μείον έκτακτα και λοιπά προσωρινά μέτρα, ίση προς 0,5% του ΑΕΠ ως ένδειξη προόδου για την επίτευξη του ΜΔΣ του, κατά τον προσδιορισμό της πορείας προσαρμογής για την επίτευξη του ΜΔΣ (για κράτη μέλη που δεν τον έχουν ακόμη επιτύχει) ή την προσωρινή απόκλιση από αυτόν (για κράτη μέλη που τον έχουν επιτύχει), αν εφαρμόζονται μείζονες διαρθρωτικές μεταρρυθμίσεις που οδηγούν άμεσα στην εξοικονόμηση πόρων μακροπρόθεσμα (μεταξύ άλλων, μέσω της αύξησης της δυνητικής ανάπτυξης) και, ως εκ τούτου, έχουν απτά αποτελέσματα για τη μακροπρόθεσμη διατηρησιμότητα των δημόσιων οικονομικών (υπό τον όρο ότι εξασφαλίζεται κατάλληλο περιθώριο ασφαλείας σε σχέση με την τιμή αναφοράς 3% του ΑΕΠ και εφόσον η δημοσιονομική θέση αναμένεται να επανέλθει στα επίπεδα του ΜΔΣ εντός της περιόδου του προγράμματος), με ιδιαίτερη προσοχή στις μεταρρυθμίσεις του συνταξιοδοτικού συστήματος που εισάγουν πολυπυλωνικό σύστημα που περιλαμβάνει έναν υποχρεωτικό και πλήρως κεφαλαιοποιητικό πυλώνα, αν οι οικονομικές πολιτικές του κράτους μέλους παρουσιάζουν συνοχή με τους γενικούς προσανατολισμούς των οικονομικών πολιτικών. Η ευλογοφάνεια των μακροοικονομικών παραδοχών του προγράμματος αξιολογείται με βάση τις φθινοπωρινές προβλέψεις των υπηρεσιών της Επιτροπής του 2006, χρησιμοποιώντας επίσης την από κοινού συμφωνηθείσα μεθοδολογία για την εκτίμηση του δυνητικού προϊόντος και των κυκλικά προσαρμοσμένων αποτελεσμάτων. Η αξιολόγηση της συνεκτικότητας με τους γενικούς προσανατολισμούς των οικονομικών πολιτικών πραγματοποιείται με βάση τους γενικούς προσανατολισμούς των οικονομικών πολιτικών στον τομέα των δημόσιων οικονομικών όπως παρουσιάζονται στις ολοκληρωμένες κατευθυντήριες γραμμές για την περίοδο 2005-2008. Κατά την αξιολόγηση εξετάζεται επίσης: η εξέλιξη του δείκτη χρέους και οι προοπτικές της μακροπρόθεσμης διατηρησιμότητας των δημόσιων οικονομικών τα οποία, σύμφωνα με την έκθεση του Συμβουλίου της 20ής Μαρτίου 2005 για τη «Βελτίωση της εφαρμογής του Συμφώνου Σταθερότητας και Ανάπτυξης», πρέπει να αποτελούν αντικείμενο «αρκετής προσοχής […] κατά την εποπτεία των δημοσιονομικών θέσεων». Σε ανακοίνωση της Επιτροπής, της 12ης Οκτωβρίου 2006, περιγράφεται η προσέγγιση που πρέπει να τηρείται κατά την αξιολόγηση της μακροπρόθεσμης διατηρησιμότητας[2]; η συμμόρφωση με τον κώδικα δεοντολογίας[3] ο οποίος, μεταξύ άλλων, προβλέπει μια κοινή διάρθρωση και τυποποιημένους πίνακες δεδομένων για τα προγράμματα σταθερότητας και σύγκλισης. |-  Σύσταση γιαΓΝΩΜΗ ΤΟΥ ΣΥΜΒΟΥΛΙΟΥΣύμφωνα με το άρθρο 9 παράγραφος 1 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 για το πρόγραμμα σύγκλισης της Ρουμανίας, 2006-2009ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[4], και ιδίως το άρθρο 9 παράγραφος 1,τη σύσταση της Επιτροπής,Έπειτα από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ::1.  Στις [27 Μαρτίου 2007] ο Συμβούλιο εξέτασε το πρόγραμμα σύγκλισης της Ρουμανίας, που καλύπτει την περίοδο 2006 ως 2009.2.  Στη Ρουμανία παρατηρήθηκε ισχυρή οικονομική ανάπτυξη τα πέντε τελευταία έτη, αλλά το κατά κεφαλή ΑΕΠ της (εκφρασμένο σε ΜΑΔ) παραμένει χαμηλό στο 34% του μέσου όρου της ΕΕ-25 το 2005. Συνεπώς, απομένει να καλυφθεί μεγάλη διαφορά κάτι που συνιστά σημαντική πρόκληση για τη Ρουμανία τόσο μεσοπρόθεσμα όσο και μακροπρόθεσμα. Το 2001-2005, η μακροοικονομική σταθερότητα βελτιώθηκε, όπως φαίνεται από την απότομη και συνεχή μείωση του πληθωρισμού και την εξυγίανση των δημόσιων οικονομικών. Ο μέσος πληθωρισμός το 2006 ανήλθε σε 6,6% .3.  Το μακροοικονομικό σενάριο στο οποίο βασίζεται το πρόγραμμα προβλέπει ότι η αύξηση του πραγματικού ΑΕΠ θα επιβραδυνθεί σε 5,9% το 2009 έναντι δυνητικού συντελεστή ανώτερου του 8% το 2006. Λαμβανομένων υπόψη των πληροφοριών που διατίθενται σήμερα, το σενάριο αυτό φαίνεται να βασίζεται σε ευλογοφανείς υποθέσεις σχετικά με την ανάπτυξη, Οι προβλέψεις του προγράμματος για τον πληθωρισμό φαίνονται να είναι αισιόδοξες αφού βασίζονται σε συνεχή επιβράδυνση της δανειστικής επέκτασης και της αύξησης της ιδιωτικής κατανάλωσης, που μπορεί να μην υλοποιηθούν. Αντίθετα με το πρόγραμμα, σύμφωνα με τις φθινοπωρινές προβλέψεις 2006 των υπηρεσιών της Επιτροπής, το εξωτερικό έλλειμμα θα συνεχίσει να αυξάνεται το 2007 και το 2008 λόγω των εισαγωγών που θα συνεχίσουν να υπερβαίνουν τις εξαγωγές εξαιτίας της ισχυρής ιδιωτικής κατανάλωσης και των επενδύσεων.4.  Για το 2006, οι φθινοπωρινές προβλέψεις των υπηρεσιών της Επιτροπής του 2006 υπολόγιζαν το έλλειμμα της γενικής κυβέρνησης σε 1,4% του ΑΕΠ έναντι του 0,7% του ΑΕΠ που είχε τεθεί ως στόχος στο προενταξιακό οικονομικό πρόγραμμα του Δεκεμβρίου 2005. Το πρόγραμμα σύγκλισης εκτιμά το έλλειμμα σε 2,3% του ΑΕΠ, αλλά τα προκαταρκτικά στοιχεία συγκλίνουν σε χειρότερο αποτέλεσμα. Η απόκλιση σε σχέση με τον αρχικό στόχο αντικατοπτρίζει σημαντικές πρόσθετες δαπάνες, ιδίως στην τρέχουσα κατανάλωση εν μέρει λόγω αναδιάταξης μη πραγματοποιηθεισών επενδυτικών δαπανών, οι οποίες υπεραντισταθμίζουν την ισχυρότερη αύξηση των εσόδων σε σχέση με τις προβλέψεις.5.  Κύριος στόχος του προγράμματος είναι η συνέχιση της δημοσιονομικής εξυγίανσης ώστε να επιτευχθεί ο μεσοπρόθεσμος δημοσιονομικός στόχος για διαρθρωτικό έλλειμμα (σε κυκλικά προσαρμοσμένους όρους μη λαμβανομένων υπόψη των έκτακτων και λοιπών προσωρινών μέτρων) 0,9% του ΑΕΠ το 2011, δηλαδή πέρα από την περίοδο του προγράμματος. Το πρόγραμμα στοχεύει σε μικρή μείωση του ελλείμματος της γενικής κυβέρνησης από 2,3% του ΑΕΠ το 2006 σε 2% του ΑΕΠ το 2009, μετά από αύξηση σε 2,7% του ΑΕΠ το 2007. Το πρωτογενές έλλειμμα αναμένεται να ακολουθήσει παρόμοια πορεία και να βρίσκεται στο 1% του ΑΕΠ στο τέλος της περιόδου του προγράμματος.6.  Η προσαρμογή, που είναι οριακή και επικεντρώνεται στα τελευταία έτη του προγράμματος πραγματοποιείται μέσω αύξησης του δείκτη εσόδων προς το ΑΕΠ που είναι κάπως υψηλότερη από την αύξηση του δείκτη δαπανών προς το ΑΕΠ (περίπου 4 εκατοστιαίες μονάδες έναντι 3½ εκατοστιαίων μονάδων). Στην πλευρά των εσόδων, το μεγαλύτερο μέρος της αύξησης προέρχεται από φόρους (ιδίως το 2007) και από «λοιπά έσοδα» (πιθανότατα σχετικά με τις εισροές από τα κοινοτικά ταμεία). Η αύξηση του δείκτη των δαπανών οφείλεται σε μεγάλο βαθμό στην πολύ σημαντική αύξηση των δημοσίων επενδύσεων που σχεδιάζεται να υπερδιπλασιαστούν ως ποσοστό του ΑΕΠ λόγω της προβλεπόμενης ουσιώδους αύξησης της απορρόφησης κοινοτικών πόρων. Σε σχέση με το προενταξιακό οικονομικό πρόγραμμα του Δεκεμβρίου του 2005, οι δημοσιονομικοί στόχοι είναι εντυπωσιακά λιγότερο φιλόδοξοι μολονότι οι βασικές υποθέσει για την ανάπτυξη είναι ίδιες.7.  Το διαρθρωτικό έλλειμμα (δηλαδή το κυκλικά προσαρμοσμένο έλλειμμα μη υπολογιζόμενων των έκτακτων και λοιπών προσωρινών μέτρων) όπως υπολογίζεται με βάση την από κοινού συμφωνηθείσα μεθοδολογία, προβλέπεται να επιδεινωθεί περαιτέρω από 3% του ΑΕΠ το 2006 σε περίπου 3½% του ΑΕΠ το 2007 πριν βελτιωθεί σε 2¼% του ΑΕΠ το 2009. Όπως προαναφέρθηκε, ο μεσοπρόθεσμος δημοσιονομικός στόχος (ΜΔΣ) που παρουσιάζεται στο πρόγραμμα είναι διαρθρωτικό έλλειμμα 0,9% του ΑΕΠ, που σύμφωνα με το πρόγραμμα θα επιτευχθεί το 2011, δηλαδή μετά το τέλος της περιόδου του προγράμματος. Δεδομένου ότι ο ΜΔΣ είναι περισσότερο από τυπικός από το ελάχιστο όριο (που υπολογίζεται σε έλλειμμα 1¾% του ΑΕΠ), η επίτευξή του θα επιτρέψει την εξασφάλιση περιθωρίου ασφαλείας κατά του κινδύνου εμφάνισης υπερβολικού ελλείμματος. Ο ΜΔΣ αντικατοπτρίζει επαρκώς τον δείκτη χρέους και τη μέση αύξηση του δυνητικού προϊόντος μακροπρόθεσμα.8.  Οι κίνδυνοι για τις δημοσιονομικές προβλέψεις του προγράμματος κρίνονται γενικά ισορροπημένοι το 2007, αλλά τα δημοσιονομικά αποτελέσματα μπορεί να αποδειχθούν χειρότερα από τις προβλέψεις του προγράμματος στη συνέχεια. Το 2007, τόσο οι δαπάνες όσο και τα έσοδα μπορεί να είναι χαμηλότερα απ’ ό,τι προβλέπεται: οι δαπάνες γιατί τα σχέδια των δημοσίων επενδύσεων δεν είναι πιθανόν να ολοκληρωθούν και τα έσοδα γιατί η προβλεπόμενη φορολογική ένταση της οικονομικής δραστηριότητας φαίνεται να είναι πολύ αισιόδοξη. Από το 2008, η δημοσιονομική στρατηγική δεν διευκρινίζεται επαρκώς, με υψηλή μεταβλητότητα για αρκετές κατηγορίες δαπανών και αδικαιολόγητη αυστηρότερη πολιτική το 2009. Η απόκλιση των δαπανών τα τελευταία έτη μέσω συχνών δημοσιονομικών τροποποιήσεων, η αβεβαιότητα σχετικά με το συνολικό ύψους του ποσού που θα καταβάλλει το κράτος στους πολίτες ως αντιστάθμιση για τη μη επιστροφή των ιδιοκτησιών που εθνικοποιήθηκαν από το κομμουνιστικό καθεστώς, και η πιθανή διαγραφή των χρεών των δημοσίων επιχειρήσεων προς το κράτος δημιουργούν φόβους για υπέρβαση των δαπανών, μολονότι το επίπεδο των προβλεπόμενων δαπανών για επενδύσεις πιθανότατα να μην επιτευχθεί. Εξάλλου, το περίσσευμα των δημοσιονομικών πόρων που αρχικά προβλέπονταν για επενδύσεις μπορεί να διατεθεί στην κατανάλωση, όπως στο παρελθόν, κάτι που θα είχε αρνητικές επιπτώσεις στην ποιότητα των δημόσιων δαπανών.9.  Λαμβάνοντας υπόψη αυτή την αξιολόγηση των κινδύνων, ο δημοσιονομικός προσανατολισμός του προγράμματος θεωρείται ανεπαρκής ώστε να διασφαλίσει ότι θα επιτευχθεί ο ΜΔΣ εντός της περιόδου του προγράμματος, όπως εξάλλου προβλέπεται και στο πρόγραμμα. Επίσης, δεν φαίνεται να παρέχει επαρκές περιθώριο ασφαλείας ώστε το έλλειμμα να μην υπερβεί το ανώτατο όριο του 3% του ΑΕΠ υπό συνθήκες κανονικών μακροοικονομικών διακυμάνσεων καθόλη τη διάρκεια του προγράμματος. Ο ρυθμός προσαρμογής προς τον ΜΔΣ που προβλέπει το πρόγραμμα είναι σαφώς ανεπαρκής και πρέπει να ενισχυθεί ουσιωδώς ώστε να ευθυγραμμιστεί με το Σύμφωνο Σταθερότητας και Ανάπτυξης, που καθορίζει ότι η προσαρμογή πρέπει να είναι υψηλότερη σε ευνοϊκή οικονομική συγκυρία και μπορεί να είναι χαμηλότερη σε δυσμενή οικονομική συγκυρία. Ειδικότερα, στο πλαίσιο ευνοϊκής οικονομικής συγκυρίας, η διαρθρωτική βελτίωση είναι οριακή και επικεντρώνεται πλήρως στα τελευταία έτη της καλυπτόμενης περιόδου, με επιδείνωση το 2007, ενώ η σχεδιαζόμενη προσαρμογή, ιδίως το 2009 δεν στηρίζεται σε συγκεκριμένα μέτρα.10.  Το ακαθάριστο δημόσιο χρέος εκτιμάται ότι έφθασε γύρω στο 13% του ΑΕΠ το 2006, πολύ κάτω από την τιμή αναφοράς 60% του ΑΕΠ που προβλέπει η Συνθήκη, Το πρόγραμμα προβλέπει μείωση του δείκτη χρέους κατά περίπου 1 εκατοστιαία μονάδα του ΑΕΠ κατά τη διάρκεια του προγράμματος.11.  Ελλείψει μακροπρόθεσμων προβλέψεων για τις δαπάνες σχετικά με τη γήρανση του πληθυσμό, βάσει των κοινών μακροοικονομικών υποθέσεων της Επιτροπής Οικονομικής Πολιτικής/Επιτροπής, δεν είναι δυνατόν να αξιολογηθούν οι επιπτώσεις από τη γήρανση του πληθυσμού στη Ρουμανία σε συγκρίσιμη και αξιόπιστη βάση όπως γίνεται για τα υπόλοιπα κράτη μέλη, για τα οποία διατίθενται προβλέψεις στη βάση αυτή. Ωστόσο, δεν μπορεί να αποκλεισθεί σημαντικός αντίκτυπος της γήρανσης του πληθυσμού στις δαπάνες δεδομένης της τρέχουσας δημογραφικής διάρθρωσης, Η αρχική δημοσιονομική θέση, με σημαντικό διαρθρωτικό έλλειμμα, δεν επαρκεί για τη σταθεροποίηση του χρέους ακόμη και πριν ληφθούν υπόψη οι μακροπρόθεσμες δημοσιονομικές επιπτώσεις από τη γήρανση του πληθυσμού. Η βελτίωση της διαρθρωτικής δημοσιονομικής θέσης μεσοπρόθεσμα θα συνέβαλε στον περιορισμό των κινδύνων για τη διατηρησιμότητα των δημόσιων οικονομικών.12.  Η δημοσιονομική στρατηγική του προγράμματος είναι εν μέρει συνεπής με τους γενικούς προσανατολισμούς των οικονομικών πολιτικών όπως παρουσιάζονται στις ολοκληρωμένες κατευθυντήριες γραμμές για την περίοδο 2005-2008. Ειδικότερα, η δημοσιονομική προσαρμογή προς τον ΜΔΣ είναι σαφώς ανεπαρκής και πρέπει να ενισχυθεί ουσιωδώς κατά την περίοδο του προγράμματος. Επιπλέον, η δημοσιονομική στρατηγική που περιέχει το πρόγραμμα, ειδικότερα η δημοσιονομική χαλάρωση ως το 2007, δημιουργεί ανησυχίες σχετικά με τη διατηρησιμότητα του υψηλού ρυθμού ανάπτυξης και του εξωτερικού χρέους, που εκτιμάται ότι έφθασε το 10,3% του ΑΕΠ το 2006.13.  Όσον αφορά τις απαιτήσεις περί πληροφοριακών στοιχείων που περιλαμβάνονται στον κώδικα δεοντολογίας για τα προγράμματα σταθερότητας και σύγκλισης, το πρόγραμμα έχει ορισμένα κενά όσον αφορά τόσο τα υποχρεωτικά όσο και τα προαιρετικά στοιχεία[5]Το γενικό συμπέρασμα είναι ότι, στο πλαίσιο των προοπτικών ισχυρής ανάπτυξης και διεύρυνσης του εξωτερικού ελλείμματος, το πρόγραμμα προβλέπει προκυκλική χαλάρωση το 2007 και σαφώς ανεπαρκή και επικεντρωμένη στα τελευταία έτη του προγράμματος πρόοδο προς τον ΜΔΣ, ο οποίος προβλέπεται να επιτευχθεί μόνο μετά την περίοδο του προγράμματος. Επιπλέον, υπάρχουν κίνδυνοι σχετικά με την επίτευξη των δημοσιονομικών στόχων από το 2008 και μετά. Ενόψει της παραπάνω αξιολόγησης, η Ρουμανία καλείται:(i) να αξιοποιήσει την ευνοϊκή οικονομική συγκυρία ώστε να ενισχύσει ουσιωδώς τον ρυθμό προσαρμογής προς τον ΜΔΣ θέτοντας απαιτητικότερους δημοσιονομικούς στόχους το 2007 και τα επόμενα έτη·(ii) να ελέγξει τη σχεδιαζόμενη υψηλή αύξηση των δημόσιων δαπανών και να επανεξετάσει τη σύνθεση τους έτσι ώστε να ενισχύσει το δυναμικό ανάπτυξης, καθώς και να βελτιώσει τον σχεδιασμό και την εκτέλεση των δημόσιων δαπανών εντός ενός δεσμευτικού μεσοπρόθεσμου πλαισίου.Σύγκριση βασικών μακροοικονομικών και δημοσιονομικών προβλέψεων 12005 | 2006 | 2007 | 2008 | 2009 |Πραγματικό ΑΕΠ (% μεταβολής) | ΠΣ Ιαν. 2007 | 4,1 | 8,0 | 6,5 | 6,3 | 5,9 |COM Νοεμβ. 2006 | 4,1 | 7,2 | 5,8 | 5,6 | μ.δ.σ. |ΠΟΠ Δεκ. 2005 | 5,7 | 6,0 | 6,3 | 6,5 | μ.δ.σ. |Πληθωρισμός ΕνΔΤΚ (%) | ΠΣ Ιαν. 2007 | 9,1 | 6,6 | 4,5 | 4,3 | 3,2 |COM Νοεμβ. 2006 | 9,1 | 6,8 | 5,1 | 4,6 | μ.δ.σ. |ΠΟΠ Δεκ. 2005 | 9,0 | 7,0 | 5,0 | 3,6 | μ.δ.σ. |Κενό παραγωγής (% του δυνητικού ΑΕΠ) | ΠΣ Ιαν. 20072 | 0,2 | 2,1 | 2,2 | 1,9 | 1,1 |COM Νοεμβ. 20066 | 0,4 | 1,9 | 1,5 | 1,0 | μ.δ.σ. |ΠΟΠ Δεκ. 2005 | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. |Αποτέλεσμα γενικής κυβέρνησης (% του ΑΕΠ) | ΠΣ Ιαν. 2007 | -1,5 | -2,3 | -2,7 | -2,6 | -2,0 |COM Νοεμβ. 2006 | -1,5 | -1,4 | -2,6 | -2,6 | μ.δ.σ. |ΠΟΠ Δεκ. 2005 | -0,4 | -0,7 | -1,0 | -1,6 | μ.δ.σ. |Πρωτογενές αποτέλεσμα (% του ΑΕΠ) | ΠΣ Ιαν. 2007 | -0,4 | -1,2 | -1,6 | -1,5 | -1,0 |COM Νοεμβ. 2006 | -0,3 | -0,4 | -1,7 | -1,7 | μ.δ.σ. |ΠΟΠ Δεκ. 2005 | 0,8 | 0,4 | 0,0 | -0,6 | μ.δ.σ. |Κυκλικά προσαρμοσμένο αποτέλεσμα (% του ΑΕΠ) | ΠΣ Ιαν. 20072 | -1,5 | -3,0 | -3,4 | -3,2 | -2,3 |COM Νοεμβ. 2006 | -1,6 | -2,0 | -3,1 | -2,9 | μ.δ.σ. |ΠΟΠ Δεκ. 2005 | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. |Διαρθρωτικό αποτέλεσμα3 (% του ΑΕΠ) | ΠΣ Ιαν. 20074 | -1,5 | -3,0 | -3,4 | -3,2 | -2,3 |COM Νοεμβ. 20065 | -1,6 | -2,0 | -3,1 | -2,9 | μ.δ.σ. |ΠΟΠ Δεκ. 2005 | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. |Ακαθάριστο δημόσιο χρέος (% του ΑΕΠ) | ΠΣ Ιαν. 2007 | 15,9 | 12,8 | 13,5 | 12,6 | 11,7 |COM Νοεμβ. 2006 | 15,9 | 13,7 | 13,9 | 14,4 | μ.δ.σ. |ΠΟΠ Δεκ. 2005 | 17,1 | 15,1 | 14,6 | 14,6 | μ.δ.σ. |Σημειώσεις: 1Οι κρατικοί λογαριασμοί της Ρουμανίας δεν έχουν ακόμη αποτελέσει αντικείμενο πλήρους ποιοτικής αξιολόγησης από τη Eurostat. Η Eurostat θα δημοσιεύσει και θα επικυρώσει τα στοιχεία για τη δημοσιονομική θέση και το χρέος λίγο μετά την κοινοποίηση τους την 1η Απριλίου 2007. 2 Οι υπολογισμοί των υπηρεσιών της Επιτροπής πραγματοποιήθηκαν βάσει των πληροφοριών που περιλαμβάνονται στο πρόγραμμα. 3Κυκλικά προσαρμοσμένο αποτέλεσμα (όπως και στις προηγούμενες γραμμές) πλην εκτάκτων και λοιπών προσωρινών μέτρων. 4Δεν υπάρχουν έκτακτα και λοιπά προσωρινά μέτρα στο πρόγραμμα. 5Δεν υπάρχουν έκτακτα και λοιπά προσωρινά μέτρα στις φθινοπωρινές οικονομικές προβλέψεις των υπηρεσιών της Επιτροπής (2006). 6Βάσει εκτιμώμενης δυνητικής ανάπτυξης ύψους 5,6%, 5,7%, 6,1% και 6,2% αντίστοιχα την περίοδο 2005-2008. Πηγή: Πρόγραμμα σύγκλισης (ΠΣ), προενταξιακό οικονομικό πρόγραμμα (ΠΟΠ), φθινοπωρινές οικονομικές προβλέψεις των υπηρεσιών της Επιτροπής του 2006 (COM), υπολογισμοί των υπηρεσιών της Επιτροπής. |[1] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[2] Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο - Μακροπρόθεσμη διατηρησιμότητα των δημόσιων οικονομικών στην ΕΕ, της 12.10.2006, COM(2006) 574 και έγγραφο της Ευρωπαϊκής Επιτροπής, Γενική Διεύθυνση Οικονομικών και Χρηματοδοτικών Υποθέσεων (2006), «Μακροπρόθεσμη διατηρησιμότητα των δημόσιων οικονομικών στην Ευρωπαϊκή Ένωση», Ευρωπαϊκή Οικονομία, τεύχος αριθ. 4/2006.[3] «Λεπτομερείς ρυθμίσεις για την εφαρμογή του Συμφώνου Σταθερότητας και Ανάπτυξης και κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης», που εγκρίθηκε από το Συμβούλιο ECOFIN στις 11 Οκτωβρίου 2005.[4] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[5] Ειδικότερα λείπουν τα στοιχεία σχετικά με τις υποσυνιστώσες της προσαρμογής αποθεμάτων-ροών και οι συνεισφορές στη δυνητική ανάπτυξη του ΑΕΠ ανά εργασία, κεφάλαιο και δείκτη παραγωγικότητας του συνόλου των συντελεστών παραγωγής.